RO Jurnalul Oficial al Uniunii Europene C 348/1

CONTURILE ANUALE CONSOLIDATE ALE UNIUNII EUROPENE – EXERCIȚIUL FINANCIAR 2011

2012/C 348/01

CUPRINS

Notă privind conturile consolidate

PARTEA I: Situații financiare consolidate și note

Bilanț contabil

Contul rezultatului economic

Tabelul fluxurilor de numerar

Situația modificărilor activelor nete

Notele la situațiile financiare

PARTEA II: Rapoarte consolidate privind execuția bugetară și note explicative

Rapoarte consolidate privind execuția bugetară

Note explicative la rapoartele consolidate privind execuția bugetară

NOTĂ PRIVIND CONTURILE CONSOLIDATE

Conturile anuale consolidate ale Uniunii Europene pentru exercițiul 2011 au fost pregătite pe baza informațiilor prezentate de celelalte instituții și organisme în conformitate cu articolul 129 alineatul (2) din regulamentul financiar, care se aplică bugetului general al Uniunii Europene. Declar, prin prezenta, că au fost pregătite în conformitate cu Titlul VII din Regulament financiar menționat anterior și cu principiile, normele și metodele contabile stabilite în notele la situațiile financiare.

Am obținut de la contabilii acestor instituții și organisme, care au atestat corectitudinea acestora, toate informațiile necesare pentru întocmirea situațiilor financiare anuale care prezintă activele și pasivele Uniunii Europene și execuția bugetară.

Prin prezenta certific că pe baza acestor informații și pe baza verificărilor pe care le-am considerat necesare pentru a valida conturile Comisiei Europene, am asigurarea rezonabilă că aceste conturi prezintă în mod fidel și corect poziția financiară a Uniunii Europene în toate aspectele materiale.

(semnătură)

Philippe TAVERNE Contabilul Comisiei 18 iulie 2012

PARTEA I

Situații financiare consolidate și note explicative (1)

CUPRINS

Bilanț contabil

Contul rezultatului economic

Tabelul fluxurilor de numerar

Situația modificărilor activelor nete

Note la situațiile financiare:

1. Politici contabile esențiale

2. Note la bilanțul contabil

3. Note la contul rezultatului economic

4. Note la tabelul fluxurilor de numerar

5. Active și pasive contingente și alte informații

6. Corecții financiare și recuperări

7. Activitățile de împrumut și de creditare ale UE

8. Gestionarea riscurilor financiare

9. Informații privind persoanele afiliate

10. Evenimente ulterioare datei bilanțului contabil

11. Domeniul de aplicare al consolidării

BILANȚ CONTABIL

Milioane EUR Notă 31.12.2011 31.12.2010 ACTIVE IMOBILIZATE: Imobilizări necorporale 2.1 149 108 Imobilizări corporale 2.2 5 071 4 813 Investiții pe termen lung: Investiții contabilizate prin metoda punerii în echivalență; 2.3 374 492 Imobilizări financiare: active disponibile pentru vânzare 2.4 2 272 2 063 Imobilizări financiare: credite pe termen lung 2.5 41 400 11 640 Creanțe și sume recuperabile pe termen lung 2.6 289 40 Prefinanțare pe termen lung 2.7 44 723 44 118 94 278 63 274 ACTIVE CIRCULANTE: Stocuri 2.8 94 91 Investiții pe termen scurt: Imobilizări financiare: active disponibile pentru vânzare 2.9 3 619 2 331 Creanțe și sume recuperabile pe termen scurt: Imobilizări financiare: credite pe termen scurt 2.10 102 2 170 Alte creanțe și sume recuperabile 2.11 9 477 11 331 Prefinanțare pe termen scurt 2.12 11 007 10 078 Numerar și echivalente de numerar 2.13 18 935 22 063 43 234 48 064 ACTIVE TOTALE 137 512 111 338 PASIVE PE TERMEN LUNG: Pensii și alte beneficii ale angajaților 2.14 (34 835) (37 172) Provizioane pe termen lung 2.15 (1 495) (1 317) Pasive financiare pe termen lung 2.16 (41 179) (11 445) Alte pasive pe termen lung 2.17 (2 059) (2 104) (79 568) (52 038) DATORII PE TERMEN SCURT: Provizioane pe termen scurt 2.18 (270) (214) Pasive financiare pe termen scurt 2.19 (51) (2 004) Obligații d e plată 2.20 (91 473) (84 529) (91 794) (86 747) PASIVE TOTALE (171 362) (138 785) ACTIVE NETE (33 850) (27 447) Rezerve 2.21 3 608 3 484 Sume care urmează a fi solicitate de la statele membre (2) 2.22 (37 458) (30 931) ACTIVE NETE (33 850) (27 447)

CONTUL REZULTATULUI ECONOMIC

Milioane EUR Notă 2011 2010 VENITURI DIN EXPLOATARE Venituri din resurse proprii și contribuții 3.1 124 677 122 328 Alte venituri din exploatare 3.2 5 376 8 188 130 053 130 516 CHELTUIELI DE EXPLOATARE Cheltuieli administrative 3.3 (8 976) (8 614) Cheltuieli de exploatare 3.4 (123 778) (103 764) (132 754) (112 378) (DEFICIT) /EXCEDENT DIN ACTIVITĂȚILE DE EXPLOATARE (2 701) 18 138 Venituri financiare 3.5 1 491 1 178 Cheltuieli financiare 3.6 (1 355) (661) Variația datoriei privind pensiile și alte beneficii ale angajaților 1 212 (1 003) Cota de deficit net a întreprinderilor comune și a entităților asociate 3.7 (436) (420) REZULTATUL ECONOMIC AL EXERCIȚIULUI (1 789) 17 232

TABELUL FLUXURILOR DE NUMERAR

Milioane EUR Notă 2011 2010 Rezultatul economic al exercițiului (1 789) 17 232 Activități de exploatare 4.2 Amortizare 33 28 Depreciere 361 358 (Creșterea)/scăderea împrumuturilor pe termen lung (29 760) (876) (Creșterea)/scăderea prefinanțării pe termen lung (605) (2 574) (Creșterea)/scăderea creanțelor și sumelor recuperabile pe termen lung (249) 15 (Creșterea)/scăderea stocurilor (3) (14) (Creșterea)/scăderea prefinanțării pe termen scurt (929) (642) (Creșterea)/scăderea creanțelor și sumelor recuperabile pe termen scurt 3 922 (4 543) Creșterea/(scăderea) provizioanelor pe termen lung 178 (152) Creșterea/(scăderea) pasivelor financiare pe termen lung 29 734 886 Creșterea/(scăderea) altor pasive pe termen lung (45) (74) Creșterea/(scăderea) provizioanelor pe termen scurt 56 1 Creșterea/(scăderea) pasivelor financiare pe termen scurt (1 953) 1 964 Creșterea/(scăderea) obligațiilor de plată/datoriilor 6 944 (9 355) Excedentul bugetar din exercițiul precedent preluat ca venit non-numerar (4 539) (2 254) Alte variații de non-numerar (75) (149) Creșterea/(scăderea) datoriei privind pensiile și beneficiile angajaților (2 337) (70) Activități de investiție 4,3 (Creșterea)/scăderea imobilizărilor necorporale și corporale (693) (374) (Creșterea)/scăderea investițiilor pe termen lung (91) (176) (Creșterea)/scăderea investițiilor pe termen scurt (1 288) (540) FLUXURI NETE DE NUMERAR (3 128) (1 309) Variația netă a fluxurilor de numerar și a echivalentelor de numerar (3 128) (1 309) Numerar și echivalente de numerar la începutul exercițiului 2.13 22 063 23 372 Numerar și echivalente de numerar la sfârșitul exercițiului 2.13 18 935 22 063

SITUAȚIA MODIFICĂRILOR ACTIVELOR NETE

Milioane EUR Rezerve (A) Sume care urmează a fi solicitate statelor membre (B) Active nete = (A) + (B) Rezerva de valoare justă Alte rezerve Excedent/(deficit) cumulat Rezultatul economic al exercițiului SOLDUL LA 31 DECEMBRIE 2009 69 3 254 (52 488) 6 887 (42 278) Variația rezervei Fondului de garantare 273 (273) 0 Modificări ale valorii juste (130) (130) Altele 4 (21) (17) Repartizarea rezultatului economic din 2009 14 6 873 (6 887) 0 Rezultatul bugetar din 2009 creditat statelor membre (2 254) (2 254) Rezultatul economic al exercițiului 17 232 17 232 SOLDUL LA 31 DECEMBRIE 2010 (61) 3 545 (48 163) 17 232 (27 447) Variația rezervei Fondului de garantare 165 (165) 0 Modificări ale valorii juste (47) (47) Altele 2 (30) (28) Repartizarea rezultatului economic din 2010 4 17 228 (17 232) 0 Rezultatul bugetar din 2010 creditat statelor membre (4 539) (4 539) Rezultatul economic al exercițiului (1 789) (1 789) SOLDUL LA 31 DECEMBRIE 2011 (108) 3 716 (35 669) (1 789) (33 850)

NOTE LA SITUAȚIILE FINANCIARE

1. POLITICI CONTABILE ESENȚIALE

1.1 TEMEIUL JURIDIC ȘI NORMELE CONTABILE

Conturile Uniunii Europene sunt administrate în conformitate cu Regulamentul (CE, Euratom) nr. 1605/2002 al Consiliului din 25 iunie 2002 (JO L 248, 16 septembrie 2002) privind Regulamentul financiar aplicabil bugetului general al Uniunii Europene și cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a acestui regulament financiar.

În conformitate cu articolul 133 din Regulamentul financiar, Uniunea Europeană își pregătește situațiile financiare consolidate pe baza normelor contabilității de angajamente care decurg din Standardele internaționale de contabilitate pentru sectorul public (IPSAS) sau, implicit, din Standardele internaționale de raportare financiară (IFRS). Aceste norme contabile, adoptate de contabilul Comisiei, trebuie aplicate de către toate instituțiile și organismele UE care țin de domeniul consolidării, pentru a se stabili un set uniform de norme contabile, de evaluare și prezentare a conturilor, în vederea armonizării procesului de întocmire a situațiilor financiare și în vederea consolidării. Contabilitatea se ține în euro, pentru fiecare an calendaristic.

1.2 PRINCIPII CONTABILE

Situațiile financiare au ca obiectiv oferirea de informații cu privire la situația financiară, performanța și fluxurile de numerar ale unei entități, care sunt utile unei game largi de utilizatori. Pentru UE, ca entitate publică, obiectivele urmărite sunt mai precis furnizarea de informații utile în procesul decizional și demonstrarea responsabilității entității pentru resursele care îi sunt încredințate. Prezentul document a fost elaborat ținându-se cont de aceste obiective.

Considerentele generale (sau principiile contabile) care trebuie urmate pentru întocmirea situațiilor financiare sunt stabilite în norma contabilă nr. 2 a UE și sunt aceleași cu cele descrise în IPSAS 1, și anume: prezentare fidelă, contabilitate de angajamente, continuitatea activităților, coerența prezentării, agregare, compensarea și informații comparative.

Pregătirea situațiilor financiare în conformitate cu normele și principiile menționate mai sus necesită din partea conducerii efectuarea de estimări care afectează sumele raportate corespunzătoare anumitor elemente din bilanțul contabil și din contul rezultatului economic, precum și furnizarea de informații despre activele și pasivele contingente.

1.3 CONSOLIDARE

Domeniul de aplicare al consolidării

Situațiile financiare consolidate ale UE includ toate entitățile controlate importante (instituții și agenții), entități asociate și întreprinderi comune. Sunt 50 de entități controlate, 5 întreprinderi comune și 4 entități asociate. Lista completă a entităților consolidate se găsește la nota 11.1. În comparație cu 2010, domeniul consolidării s-a extins cu 7 entități controlate (o instituție și 6 agenții). Impactul acestor adăugiri asupra situațiilor financiare consolidate nu este semnificativ.

Entități controlate

Decizia de a include o entitate în domeniul de aplicare a consolidării are la bază conceptul de control. Entitățile controlate sunt toate entitățile în cazul cărora Uniunea Europeană are, în mod direct sau indirect, competența de a conduce politicile financiare și de funcționare, pentru a putea beneficia de activitățile acestora. Această competență trebuie să poată fi exercitată imediat. Entitățile controlate sunt consolidate integral. Consolidarea începe la data primului control și se încheie atunci când nu mai au loc astfel de controale.

Indicatorii de control cei mai obișnuiți în cadrul Uniunii Europene sunt: instituirea entității prin tratatele fondatoare sau legislația secundară, finanțarea entității de la bugetul general, existența unor drepturi de vot în organismele de conducere, auditul efectuat de Curtea Europeană de Conturi și descărcarea de gestiune acordată de către Parlamentul European. Este evident că este necesar să se efectueze o evaluare în cazul fiecărei entități pentru a se decide dacă unul sau toate criteriile prezentate mai sus sunt suficiente pentru declanșarea unui control.

În cadrul acestei abordări, instituțiile (cu excepția BCE) și agențiile UE (cu excepția agențiilor din cadrul fostului pilon al II-lea) sunt considerate ca fiind sub controlul exclusiv al UE și sunt, prin urmare, incluse în domeniul de aplicare al consolidării. Mai mult, Comunitatea Europeană a Cărbunelui și Oțelului aflată în lichidare (CECO) este, de asemenea, considerată o entitate controlată.

Toate tranzacțiile semnificative inter-societăți și soldurile între entitățile controlate ale UE sunt eliminate, în timp ce câștigurile și pierderile nerealizate în tranzacțiile inter-entități nu sunt semnificative și, prin urmare, nu au fost eliminate.

Întreprinderi comune

O întreprindere comună este un aranjament contractual prin care Uniunea Europeană și una sau mai multe părți („participanții”) întreprind o activitate economică supusă controlului în comun. Controlul în comun reprezintă împărțirea în temeiul unui acord contractual, în mod direct sau indirect, a controlului asupra unei activități care încorporează servicii potențiale.

Participațiile în întreprinderi comune sunt înregistrate prin metoda punerii în echivalență, fiind contabilizate inițial la cost. Dobânda Uniunii Europene la profitul entităților sale controlate în comun este contabilizată în contul rezultatului economic, iar dobânda sa la modificările rezervelor este contabilizată în rezerve. Costul inițial plus toate modificările (contribuțiile viitoare, cota rezultatelor și modificările rezervelor, deprecierile și dividendele) dau valoarea contabilă a întreprinderii comune în conturi la data bilanțului.

Câștigurile și pierderile nerealizate din tranzacțiile dintre Uniunea Europeană și entitățile sale controlate în comun nu sunt importante și, prin urmare, nu au fost eliminate. Politicile contabile ale întreprinderilor comune pot să difere de cele adoptate de Uniunea Europeană pentru tranzacții și evenimente similare în împrejurări asemănătoare.

Entități asociate

Entitățile asociate sunt entități asupra cărora Uniunea Europeană are, în mod direct sau indirect, o influență semnificativă, dar pe care nu le controlează. Se consideră că există o influență semnificativă în cazul în care Uniunea Europeană deține, în mod direct sau indirect, cel puțin 20 % din drepturile de vot.

Participațiile în societățile asociate sunt înregistrate cu ajutorul metodei punerii în echivalență, fiind contabilizate inițial la cost. Partea Uniunii Europene din profitul societăților asociate acesteia este contabilizată în contul rezultatului economic, iar cota modificărilor rezervelor este contabilizată în rezerve. Costul inițial plus toate modificările (contribuțiile viitoare, cota rezultatelor și modificările rezervelor, deprecierile și dividendele) dau valoarea contabilă a entității asociate în conturi la data bilanțului. Distribuțiile primite de la o societate asociată reduc valoarea contabilă a activelor. Câștigurile și pierderile nerealizate din tranzacțiile dintre Uniunea Europeană și entitățile asociate ale acesteia nu sunt semnificative și, prin urmare, nu au fost eliminate.

Politicile contabile ale societăților asociate pot să difere de cele adoptate de Uniunea Europeană pentru tranzacții și evenimente similare în împrejurări asemănătoare. În cazurile în care Uniunea Europeană deține cel puțin 20 % din fondul de capital de investiții, aceasta nu caută să exercite o influență semnificativă. Prin urmare, astfel de fonduri sunt tratate ca instrumente financiare din categoria celor clasificate ca disponibile pentru vânzare, iar metoda punerii în echivalență nu li se aplică.

Entități neconsolidate ale căror fonduri sunt gestionate de către Comisie

Fondurile aferente sistemului comun de asigurări de sănătate pentru personalul Uniunii Europene, Fondul european de dezvoltare și Fondul de garantare al participanților sunt gestionate de către Comisie în numele acestora, dar, întrucât aceste entități nu sunt controlate de Uniunea Europeană, nu sunt, prin urmare, consolidate în conturile acesteia – pentru detalii suplimentare privind sumele în cauză, a se vedea nota 11.2.

1.4 BAZA DE ÎNTOCMIRE

1.4.1 Monedă și baza conversiei

Moneda funcțională și de raportare

Situațiile financiare sunt prezentate în milioane de euro, euro fiind moneda funcțională și de raportare a Uniunii Europene.

Tranzacții și solduri

Tranzacțiile valutare sunt convertite în euro folosindu-se cursurile de schimb în vigoare la datele tranzacțiilor. Câștigurile și pierderile din diferențele de curs valutar ca urmare a decontării tranzacțiilor în valută și a conversiei la cursurile de schimb de la sfârșitul exercițiului a elementelor monetare de activ și pasiv denominate în valută sunt înregistrate în contul rezultatului economic.

Se aplică diferite metode de conversie imobilizărilor corporale și necorporale, care își păstrează valoarea în euro la cursul în vigoare la data când au fost cumpărate.

Soldurile de la încheierea exercițiului ale elementelor monetare de active și pasive denominate în valută sunt convertite în euro pe baza cursurilor de schimb în vigoare la 31 decembrie:

Cursurile de schimb ale EURO

Monedă 31.12.2011 31.12.2010 BGN 1,9558 1,9558 CZK 25,7870 25,0610 DKK 7,4342 7,4535 EEK N/A 15,6466 GBP 0,8353 0,8607 HUF 314,5800 277,9500 LVL 0,6995 0,7094 LTL 3,4528 3,4528 PLN 4,4580 3,9750 RON 4,3233 4,2620 SEK 8,9120 8,9655 CHF 1,2156 1,2504 JPY 100,2000 108,6500 USD 1,2939 1,3362

Modificările valorii juste a titlurilor de valoare monetară denominate în valută și clasificate ca disponibile pentru vânzare care sunt legate de o diferență de conversie sunt contabilizate în contul rezultatului economic. Diferențele de conversie ale activelor și pasivelor financiare nemonetare deținute la valoare justă prin profit sau pierderi sunt contabilizate în contul rezultatului economic. Diferențele de conversie ale activelor financiare nemonetare clasificate ca disponibile pentru vânzare sunt incluse în rezerva de valoare justă.

1.4.2 Utilizarea estimărilor

În conformitate cu IPSAS și cu principiile contabile general acceptate, situațiile financiare includ neapărat sume bazate pe estimări și ipoteze ale conducerii pe baza celor mai fiabile informații disponibile. Estimările semnificative includ, dar fără a se limita la acestea, sumele pentru datorii privind beneficiile angajaților, provizioane, riscul financiar al stocurilor și al creanțelor, veniturile și cheltuielile înregistrate în avans, activele și pasivele contingente și gradul de depreciere a imobilizărilor necorporale și corporale. Rezultatele efective pot fi diferite față de estimări. Modificările estimărilor se reflectă în perioada în care devin cunoscute.

1.5 BILANȚUL CONTABIL

1.5.1 Imobilizări necorporale

Licențele de programe informatice achiziționate sunt înregistrate pe baza costurilor istorice minus amortizarea acumulată și pierderile din depreciere acumulate. Activele sunt amortizate conform metodei liniare pe durata lor de viață utilă estimată. Imobilizările necorporale dezvoltate intern sunt capitalizate atunci când sunt îndeplinite criteriile relevante ale normelor contabile ale UE. Costurile capitalizabile includ toate costurile atribuibile direct necesare creării, producerii și pregătirii activelor pentru a fi capabile să funcționeze conform modului prevăzut de conducere. Costurile asociate activităților de cercetare, costurile de dezvoltare necapitalizabile și costurile de întreținere sunt înregistrate drept cheltuieli pe măsură ce sunt suportate.

1.5.2 Imobilizări corporale

Toate imobilizările corporale sunt înregistrate pe baza costului istoric minus amortizările acumulate și pierderile din depreciere acumulate. Costul istoric include cheltuieli care pot fi atribuite în mod direct achiziționării sau construirii activului.

Costurile ulterioare sunt incluse în valoarea contabilă a activului sau înregistrate ca activ separat, după caz, doar atunci când este probabil că viitoarele beneficii economice sau potențialul de serviciu asociat cu elementul respectiv vor intra în Uniunea Europeană și când costul elementului poate fi evaluat în mod fiabil. Costurile de reparație și întreținere sunt înscrise drept cheltuieli în contul rezultatului economic în perioada financiară în care sunt efectuate. Întrucât Uniunea Europeană nu împrumută bani pentru finanțarea achiziționării de imobilizări corporale, nu există cheltuieli cu împrumuturile legate de astfel de achiziții.

Terenurile și operele de artă nu sunt amortizate deoarece se presupune că au o viață utilă nedeterminată. Activele în construcție nu sunt amortizate deoarece nu sunt încă date în folosință. Amortizarea altor active este calculată folosind metoda amortizării liniare pentru alocarea costurilor la valorile reziduale pe durata lor de viață utilă estimată, după cum urmează:

Rate de amortizare

Tipul activului Rata amortizării prin metoda liniară Clădiri 4 % Instalații, mașini și utilaje 10 % - 25 % Mobilier 10 % - 25 % Instalații fixe și accesorii 10 % - 33 % Mijloace de transport 25 % Echipamente informatice 25 % Alte imobilizări corporale 10 % - 33 %

Câștigurile sau pierderile din cesionări sunt determinate prin compararea încasărilor după scăderea cheltuielilor de vânzare cu valoarea contabilă a activului cesionat și sunt incluse în contul rezultatului economic.

Contracte de leasing

Leasing-urile de imobilizări corporale, în care Uniunea Europeană are practic toate riscurile și avantajele aferente dreptului de proprietate, sunt clasificate drept contracte de leasing financiar. Contractele de leasing financiar sunt capitalizate la începutul leasing-ului la cea mai mică din următoarele două valori: valoarea justă a activului oferit prin leasing și valoarea prezentă a ratelor minime de leasing. Fiecare rată de leasing este compusă din soldul pasivului și cheltuielile de finanțare pentru a se ajunge la o rată constantă pe soldul restant de finanțare. Obligațiile provenite din închirieri, după scăderea cheltuielilor de finanțare, sunt incluse în alte pasive (pe termen scurt sau lung). Dobânda costurilor de finanțare este inclusă drept cheltuială în contul rezultatului economic pe perioada de leasing pentru a produce o rată constantă a dobânzii periodice pentru soldul restant al datoriei aferente fiecărei perioade. Activele deținute prin contracte de leasing financiar sunt amortizate pe perioada mai scurtă dintre durata de viață utilă a activelor și durata leasing-ului.

Contractele de leasing prin care locatorul reține o parte importantă a riscurilor și a avantajelor aferente dreptului de proprietate sunt clasificate ca leasing-uri de operare. Plățile efectuate în cadrul leasing-urilor de operare sunt înscrise drept cheltuieli în contul rezultatului economic conform metodei liniare pe toată durata leasing-ului.

1.5.3 Deprecierea activelor nefinanciare

Activele care au o durată de viață utilă nedeterminată nu sunt amortizate și sunt supuse anual unui test de depreciere. Activele spuse amortizării sunt examinate cu privire la depreciere de fiecare dată când evenimente sau schimbări de împrejurare indică posibilitatea nerecuperării valorii contabile. O pierdere din depreciere este înregistrată la valoarea cu care valoarea contabilă a activului depășește valoarea recuperabilă. Valoarea recuperabilă este suma mai mare dintre valoarea justă a unui activ minus costurile de vânzare și valoarea în folosință.

Valorile reziduale și duratele de viață utilă ale imobilizărilor corporale și necorporale sunt revizuite și ajustate, dacă este cazul, cel puțin o dată pe an. Valoarea contabilă a unui activ este redusă imediat la valoarea recuperabilă a acestuia dacă valoarea sa contabilă este mai mare decât valoarea recuperabilă estimată. Dacă motivele deprecierii înregistrate în anii precedenți nu mai sunt valabile, pierderile din deprecieri se stornează corespunzător.

1.5.4 Investiții

Participațiile în societăți asociate și întreprinderi comune

Participațiile în societăți asociate și întreprinderi comune sunt contabilizate folosind metoda punerii în echivalență. Costurile capitalurilor proprii sunt ajustate pentru a reflecta rata creșterilor sau a reducerilor în active nete ale entităților asociate și întreprinderilor comune care pot fi atribuite Uniunii Europene după înregistrarea inițială, dacă sunt indicii de depreciere, și sunt reduse la valoarea recuperabilă mai scăzută, dacă este nevoie. Valoarea recuperabilă este determinată astfel cum se descrie la punctul 1.5.3. Dacă motivul deprecierii încetează la o dată ulterioară, pierderea din depreciere se stornează la valoarea contabilă care ar fi fost stabilită dacă nu ar fi fost înregistrate pierderi prin depreciere.

Investiții în fonduri cu capital de risc

Clasificare și evaluare

Investițiile în fonduri cu capital de risc sunt clasificate drept active disponibile pentru vânzare (a se vedea punctul 1.5.5.) și, în consecință, trebuie contabilizate la valoarea justă, cu câștigurile și pierderile care rezultă din modificările valorii juste (inclusiv diferențele de conversie) înregistrate în rezerva de valoare justă.

Considerații privind valoarea justă

Deoarece nu au un preț de piață cotat pe o piață activă, investițiile în fondurile cu capital de risc sunt evaluate linie cu linie la suma mai mică dintre cost sau valoarea netă aferentă activelor („VNA”). Câștigurile nerealizate care rezultă din evaluarea la valoarea justă sunt contabilizate prin rezerve, iar pierderile nerealizate sunt evaluate din punctul de vedere al deprecierii pentru a determina dacă sunt înregistrate în contul rezultatului economic ca pierderi din depreciere sau ca modificări ale rezervei de valoare justă.

1.5.5 Active financiare

Clasificare

Activele financiare ale Uniunii Europene sunt clasificate în următoarele categorii: active financiare la valoarea justă prin profit sau pierderi, împrumuturi și creanțe, investiții păstrate până la scadență și active financiare disponibile pentru vânzare. Clasificarea instrumentelor financiare este determinată la contabilizarea inițială și reevaluată la fiecare dată a bilanțului.

(i) Active financiare la valoarea justă prin profit sau pierdere

Un activ financiar este clasificat în această categorie dacă este achiziționat în principal în scopul vinderii pe termen scurt sau dacă este desemnat astfel de Uniunea Europeană. Instrumentele derivate sunt, de asemenea, plasate în această categorie. Activele din această categorie sunt clasificate drept active curente dacă se prevede lichidarea acestora în termen de 12 luni de la data bilanțului.

(ii) Împrumuturi și creanțe

Împrumuturi le și creanțele sunt active financiare nederivate cu rate fixe sau determinabile care nu sunt cotate pe o piață activă. Acestea apar atunci când UE oferă bani, produse sau servicii în mod direct unui debitor fără intenția de a tranzacționa creanța Ele sunt incluse în activele imobilizate, cu excepția celor scadente în termen de 12 luni de la data bilanțului.

(iii) Investiții păstrate până la scadență

Investițiile păstrate până la scadență sunt active financiare nederivate cu rate fixe sau determinabile și scadențe fixe pe care Uniunea Europeană intenționează și poate să le păstreze până la scadență. În acest exercițiu financiar, Uniunea Europeană nu a deținut nicio investiție de acest tip.

(iv) Active financiare disponibile pentru vânzare

Activele financiare disponibile pentru vânzare sunt instrumente nederivate care ori sunt desemnate în această categorie, ori nu sunt clasificate în niciuna dintre celelalte categorii. Acestea sunt clasificate ca active circulante sau active imobilizate în funcție de perioada de timp în care UE intenționează să le utilizeze. Investițiile în entități neconsolidate și alte investiții în capitaluri proprii (de ex. operațiunile cu capital de risc) care nu sunt contabilizate cu ajutorul metodei punerii în echivalență sunt clasificate, de asemenea, ca active financiare disponibile pentru vânzare.

Contabilizare și evaluare inițiale

Achizițiile și vânzările de active financiare la valoarea justă prin profit sau pierderi, păstrate până la scadență și disponibile pentru vânzare sunt contabilizate la data tranzacției – data la care Uniunea Europeană se angajează să cumpere sau să vândă activul. Împrumuturile sunt contabilizate atunci când se avansează lichidități debitorilor. Instrumentele financiare sunt contabilizate inițial la valoarea justă, plus costurile de tranzacție pentru toate activele financiare necontabilizate la valoarea justă prin profit sau pierderi. Activele financiare contabilizate la valoarea justă prin profit sau pierderi sunt înregistrate inițial la valoarea justă și costurile de tranzacție sunt înscrise drept cheltuieli în contul rezultatului economic.

Valoarea justă a unui activ financiar la contabilizarea inițială reprezintă în mod normal prețul tranzacției (adică valoarea justă a contraprestației primite). Totuși, când se acordă un credit pe termen lung fără dobândă sau cu o dobândă sub condițiile pieței, valoarea sa justă poate fi estimată ca fiind valoarea actualizată a tuturor intrărilor viitoare de fonduri calculate folosind rata dobânzii prevalente pe piață pentru un instrument similar cu un rating de credit asemănător.

Împrumuturile acordate din fonduri împrumutate sunt evaluate la valoarea lor nominală, care este considerată a fi valoarea justă a împrumutului. Logica acestui raționament este următoarea:

— „Mediul de piață” pentru activitățile de creditare ale UE este foarte specific și diferit de piața de capital utilizată pentru a emite obligațiuni comerciale sau guvernamentale. Întrucât pe aceste piețe creditorii au posibilitatea de a alege investiții alternative, această posibilitate se resimte în prețurile de pe piață. Totuși, această posibilitate de a alege investiții alternative nu există pentru UE, care nu poate investi bani pe piețele de capital; aceasta doar împrumută fonduri în vederea acordării de credite la aceeași rată a dobânzii. Aceasta înseamnă că UE nu dispune de opțiuni alternative de creditare sau de investiții pentru sumele împrumutate. Astfel, nu există niciun cost de oportunitate și, prin urmare, nicio bază de comparație cu ratele de pe piață. De fapt, operațiunea UE de creditare în sine reprezintă piața. În esență, deoarece opțiunea „costul de oportunitate” nu se aplică, prețul de piață nu reflectă în mod corect substanța tranzacțiilor de creditare ale UE. Prin urmare, nu este adecvat să se determine valoarea justă a operațiunilor de creditare ale UE în funcție de obligațiunile comerciale sau guvernamentale.

— Mai mult, întrucât nu există o piață activă sau operațiuni similare care să permită efectuarea unei comparații, rata dobânzii care trebuie utilizată de Uniunea Europeană în ceea ce privește determinarea valorii juste a operațiunilor sale de creditare în temeiul MESF, al balanței de plăți și al altor astfel de împrumuturi ar trebui să fie rata dobânzii percepută.

— În plus, pentru aceste împrumuturi există efecte de compensare între împrumuturile acordate și cele luate datorită caracterului lor de reciprocitate („back-to-back”) al acestora. Astfel, dobânda efectivă a creditelor este egală cu rata dobânzii efective pentru împrumuturile luate aferente; costurile tranzacțiilor suportate de UE și apoi imputate beneficiarului împrumutului sunt contabilizate direct în contul rezultatului economic.

Instrumentele financiare sunt eliminate din bilanț atunci când au expirat sau au fost transferate drepturile de a primi fluxuri de numerar din investiții și Uniunea Europeană a transferat aproape toate riscurile și avantajele aferente dreptului de proprietate.

Evaluare ulterioară

(i) Activele financiare la valoarea justă prin profit sau pierderi sunt contabilizate ulterior la valoarea justă. Câștigurile și pierderile care provin din modificările valorii juste a categoriei „instrumente financiare la valoare justă prin profit sau pierderi” sunt incluse în contul rezultatului economic din perioada în care se produc.

(ii) Împrumuturile și creanțele păstrate până la scadență sunt contabilizate la costul amortizat folosind metoda dobânzii efective. În cazul împrumuturilor acordate din fonduri împrumutate, se aplică aceeași rată a dobânzii efective atât împrumuturilor acordate, cât și celor luate, întrucât aceste împrumuturi acordate au caracteristicile operațiunilor „back-to-back”, iar diferențele dintre condițiile și valoarea împrumuturilor acordate și cele luate nu sunt importante. Costurile tranzacțiilor suportate de UE și apoi imputate beneficiarului împrumutului sunt contabilizate direct în contul rezultatului economic.

(iii) Investiții păstrate până la scadență - UE nu deține, în prezent, astfel de investiții.

(iv) Activele financiare disponibile pentru vânzare sunt contabilizate ulterior la valoarea justă. Câștigurile și pierderile rezultate în urma modificărilor valorii juste a activelor disponibile pentru vânzare sunt contabilizate în rezerva de valoare justă. Atunci când activele clasificate drept disponibile pentru vânzare sunt vândute sau se depreciază, ajustările cumulative ale valorii juste contabilizate anterior în rezerva de valoare justă sunt contabilizate în contul rezultatului economic. Dobânda pe activele financiare disponibile pentru vânzare calculată folosind metoda dobânzii efective este înregistrată în contul rezultatului economic. Dividendele aferente instrumentelor de capital propriu disponibile pentru vânzare sunt înregistrate atunci când se stabilește dreptul UE de a primi plata. Valorile juste ale investițiilor cotate pe piețele active se bazează pe prețurile oferite în prezent. Dacă piața unui activ financiar nu este activă (și în cazul titlurilor de valoare necotate la bursă), Uniunea Europeană stabilește o valoare justă folosind tehnici de evaluare. Acestea includ folosirea tranzacțiilor recente desfășurate în condiții obiective, referirea la alte instrumente care sunt într-o mare măsură aceleași, analiza actualizată a fluxurilor de numerar, modelele de fixare a prețului pe valoarea opțiunii și alte tehnici de evaluare folosite în mod obișnuit de actorii de pe piață. În cazurile în care valoarea justă a investițiilor în instrumente de capital propriu care nu au un preț cotat pe o piață activă nu poate fi măsurată în mod fiabil, aceste investiții sunt evaluate ca fiind costul minus pierderile din depreciere.

Deprecierea activelor financiare

La data fiecărui bilanț, Uniunea Europeană evaluează dacă există dovezi obiective conform cărora un activ financiar s-a depreciat. Un element de activ financiar se depreciază și există pierderi din depreciere dacă și numai dacă există dovezi obiective de depreciere ca urmare a unuia sau a mai multor evenimente care au avut loc după înregistrarea inițială a activului și acea pierdere (sau acele pierderi) are (au) un impact asupra fluxurilor de numerar viitoare estimate ale activului financiar care poate fi estimat în mod fiabil.

(a) Active contabilizate la costul amortizat

Dacă există dovezi obiective că a avut loc o pierdere din depreciere a împrumuturilor și a creanțelor sau a investițiilor păstrate până la scadență contabilizate la costul amortizat, suma reprezentând pierderea se calculează ca diferența dintre valoarea contabilă a elementului de activ și valoarea actuală a viitoarelor fluxuri de numerar estimate (cu excepția pierderilor viitoare de credit care nu au avut loc) actualizate la rata inițială a dobânzii efective a activului financiar. Valoarea contabilă a activului este redusă și valoarea pierderii este înscrisă în contul rezultatului economic. Dacă un credit sau o investiție păstrată până la scadență are o rată variabilă a dobânzii, rata de actualizare pentru evaluarea oricărei pierderi din depreciere este rata actuală a dobânzii efective determinată conform contractului. Calculul valorii curente a viitoarelor fluxuri de numerar estimate ale unui activ financiar depus ca garanție reflectă fluxurile de numerar care ar putea rezulta dintr-o lichidare minus costurile obținerii și vânzării garanției reale, indiferent dacă lichidarea este sau nu probabilă. Dacă, într-o perioadă ulterioară, suma corespunzătoare pierderii din depreciere scade și scăderea poate fi legată în mod obiectiv de un eveniment care are loc după înregistrarea deprecierii, pierderea din depreciere înregistrată anterior se stornează prin contul rezultatului economic.

(b) Active contabilizate la valoarea justă

În cazul investițiilor în capitaluri proprii clasificate ca disponibile pentru vânzare, o scădere semnificativă sau permanentă (prelungită) a valorii juste a titlului sub costul său este luată în considerare atunci când se determină dacă titlurile s-au depreciat sau nu. Dacă există asemenea dovezi pentru activele financiare disponibile pentru vânzare, pierderea cumulată – măsurată ca diferența dintre costul de achiziție și valoarea justă actuală, minus pierderea din depreciere a activului financiar respectiv contabilizat în prealabil în contul rezultatului economic – este scoasă din rezerve și contabilizată în contul rezultatului economic. Pierderile din depreciere contabilizate în contul rezultatului economic la instrumente de capitaluri proprii nu se stornează prin contul rezultatului economic. Dacă, într-o perioadă ulterioară, valoarea justă a unui instrument de împrumut clasificat drept disponibil pentru vânzare crește și creșterea poate fi legată în mod obiectiv de un eveniment care are loc după înregistrarea pierderii din depreciere, pierderea din depreciere se stornează prin contul rezultatului economic.

1.5.6 Stocurile

Stocurile sunt înregistrate la suma mai mică dintre cost și valoarea realizabilă netă. Costurile se determină folosind metoda primul intrat, primul ieșit (FIFO). Costurile produselor finite și lucrărilor în curs constau în costuri de materii prime, mână de lucru directă, alte costuri care pot fi atribuite direct și cheltuielile generale de producție aferente (bazate pe capacitatea normală de exploatare). Valoarea realizabilă netă este prețul estimat de vânzare în cursul activității obișnuite minus costurile de finalizare și cheltuielile de vânzare. Atunci când stocurile sunt deținute pentru a fi distribuite cu titlu gratuit sau contra unei sume nominale, acestea sunt evaluate la suma mai mică dintre cost și costul curent de înlocuire. Costul curent de înlocuire reprezintă costul pe care Uniunea Europeană l-ar suporta pentru achiziționarea activului la data raportării.

1.5.7 Prefinanțări

Prefinanțarea este o plată destinată să ofere beneficiarului un avans de numerar, și anume un fond de trezorerie. Aceasta poate fi împărțită într-un număr de plăți pe o perioadă definită în acordul respectiv de prefinanțare. Fondul de trezorerie sau avansul este restituit sau este folosit în scopul pentru care a fost acordat pe perioada definită în acord. Dacă beneficiarul nu are cheltuieli eligibile, acesta are obligația de a returna Uniunii Europene avansul de prefinanțare. Valoarea prefinanțării este redusă (în totalitate sau parțial) prin acceptarea costurilor eligibile și a sumelor returnate, iar această sumă este înregistrată drept cheltuială.

La încheierea exercițiului, sumele de prefinanțare restante sunt evaluate la suma (sumele) originală (originale) plătită (plătite) minus: sumele returnate, sumele eligibile înregistrate drept cheltuieli, sumele eligibile estimate și încă necompensate la încheierea exercițiului și reducerile de valoare.

Dobânda la prefinanțare este contabilizată întrucât este dobândită în conformitate cu dispozițiile acordului relevant. La încheierea exercițiului, pe baza celor mai fiabile informații, se realizează o estimare a veniturilor din dobânzi acumulate, care este inclusă în bilanț.

1.5.8 Creanțe

Creanțele sunt contabilizate la valoarea originală minus reducerea valorii contabile. Reducerea valorii contabile se stabilește când există dovezi obiective conform cărora Uniunea Europeană nu va putea colecta toate sumele datorate la termenele prevăzute inițial pentru creanțe. Cuantumul reducerii, care reprezintă diferența dintre valoarea contabilă a activului și valoarea recuperabilă, este înregistrat în contul rezultatului economic. Se înregistrează și o reducere generală, pe baza experienței anterioare, pentru ordinele de recuperare scadente care nu au fost încă supuse unei deprecieri specifice. A se vedea nota 1.5.14 de mai jos cu privire la tratamentul venitului cumulat la încheierea exercițiului.

1.5.9 Numerar și echivalente de numerar

Numerarul și echivalentele de numerar sunt instrumente financiare și sunt definite drept active circulante. Acestea includ lichidități, depozite la vedere la bănci, alte investiții foarte lichide pe termen scurt cu date inițiale de scadență de cel mult trei luni.

1.5.10 Beneficiile angajaților

Obligații privind pensiile

Uniunea Europeană administrează planuri de pensii cu beneficii determinate. Deși angajații acoperă, din salariile lor, o treime din costul preconizat al acestor beneficii, datoria nu este finanțată. Datoria înregistrată în bilanț cu privire la planurile de pensii cu beneficii determinate este valoarea actualizată a obligației beneficiului determinat la data bilanțului. Obligația beneficiului determinat este calculată de actuari folosind metoda unităților de credit preconizate. Valoarea prezentă a obligației beneficiului determinat este calculată prin actualizarea fluxurilor viitoare estimate de numerar folosind rate ale dobânzii obligațiunilor guvernamentale denominate în moneda în care vor fi plătite beneficiile și cu termene până la scadență asemănătoare cu termenele datoriei de pensii aferente.

Câștigurile și pierderile actuariale care apar datorită modificărilor legate de experiență și a modificărilor ipotezelor actuariale sunt înregistrate imediat în contul rezultatului economic. Costurile serviciilor anterioare sunt înregistrate imediat în contul rezultatului economic, cu excepția cazului în care modificările planului de pensii sunt condiționate de rămânerea angajaților în funcție pentru o perioadă specifică de timp (perioada de intrare în drepturi). În acest caz, costurile serviciilor anterioare sunt amortizate conform metodei liniare în perioada de intrare în drepturi.

Prestații de boală după pensionare

Uniunea Europeană oferă beneficii de sănătate angajaților săi prin rambursarea cheltuielilor medicale. Un fond separat a fost creat pentru administrarea zilnică. Atât angajații actuali, pensionarii, văduvii, cât și succesorii în drepturi ai acestora beneficiază de acest sistem. Asigurarea medicală de care beneficiază „persoanele inactive” (pensionari, orfani etc.) sunt clasificate drept „Beneficii ale angajaților ulterioare pensionării”. Dată fiind natura acestor beneficii, este necesar un calcul actuarial. Datoria din bilanț este determinată pe o bază similară cu cea a obligațiilor de pensii (a se vedea mai sus).

1.5.11 Provizioane

Provizioanele sunt înregistrate atunci când Uniunea Europeană are o obligație juridică prezentă sau implicită față de terțe părți ca urmare a unor evenimente trecute; este foarte probabil să fie necesară o ieșire de resurse pentru stingerea obligației, iar valoarea să fie estimată în mod fiabil. Nu sunt înregistrate provizioane pentru pierderile viitoare din exploatare. Valoarea provizionului reprezintă cea mai bună estimare a cheltuielilor preconizate pentru stingerea obligației actuale la data de raportare. În cazul în care provizionul implică un număr mare de elemente, obligația este estimată prin ponderarea tuturor rezultatelor posibile în funcție de probabilitățile asociate acestora (metoda „valorii preconizate”).

1.5.12 Datorii financiare

Datoriile financiare sunt clasificate drept datorii financiare la valoarea justă prin profit sau pierdere ori drept datorii financiare contabilizate la costul de amortizare (împrumuturi luate). Împrumuturile luate sunt alcătuite din împrumuturi de la instituții de credit și datorii dovedite prin certificate. Împrumuturile luate sunt înregistrate inițial la valoarea justă, respectiv încasările din emiterea acestora (valoarea justă a contraprestației primite) minus costurile de tranzacție suportate, iar apoi contabilizate la costul amortizat folosind metoda dobânzii efective; orice diferență între încasări minus costurile de tranzacție și valoarea de rambursare este înregistrată în contul rezultatului economic pe durata împrumuturilor folosind metoda dobânzii efective.

Acestea sunt clasificate ca datorii pe termen lung, cu excepția celor scadente în mai puțin de 12 luni după data bilanțului. În cazul creditelor acordate din fonduri împrumutate, metoda dobânzii efective nu poate fi aplicată creditelor acordate și împrumuturilor luate, pe baza considerațiilor de prag de semnificație. Costurile tranzacțiilor suportate de Uniunea Europeană și apoi imputate beneficiarului împrumutului sunt înregistrate direct în contul rezultatului economic.

Datoriile financiare clasificate la valoarea justă prin profit sau pierderi includ instrumentele derivate atunci când valorarea justă a acestora este negativă. Ele fac obiectul aceluiași tratament contabil precum activele financiare la valoarea justă prin profit sau pierderi, a se vedea nota 1.5.5.

1.5.13 Obligații de plată

O parte semnificativă a obligațiilor de plată ale UE nu este legată de achiziționarea de bunuri sau servicii, ci reprezintă cereri de decont neplătite privind costurile, prezentate de beneficiarii de subvenții sau de alte finanțări UE. Acestea sunt înregistrate drept obligații de plată pentru suma cerută atunci când este primită cererea de decont privind costurile. La verificarea și acceptarea costurilor eligibile, obligațiile de plată sunt evaluate la suma acceptată și eligibilă.

Obligațiile de plată care provin din achiziționarea de produse și servicii sunt înregistrate la primirea facturii la valoarea inițială, iar cheltuielile aferente sunt introduse în contabilitate atunci când produsele sau serviciile sunt livrate și acceptate de Uniunea Europeană.

1.5.14 Venituri și cheltuieli înregistrate în avans, venituri de încasat și cheltuieli reportate

Conform normelor contabile ale Uniunii Europene, tranzacțiile și evenimentele sunt înregistrate în situațiile financiare în perioada corespunzătoare acestora. La sfârșitul perioadei contabile, cheltuielile înregistrate în avans sunt contabilizate pe baza sumelor estimate ale obligațiilor de transfer datorate pentru perioada respectivă. Calculul cheltuielilor înregistrate în avans se face în conformitate cu orientările practice detaliate redactate de Comisie, care au ca obiectiv ca situațiile să redea o imagine fidelă.

Veniturile sunt, de asemenea, contabilizate în perioada la care se referă. La încheierea exercițiului, dacă o factură nu a fost încă emisă, dar serviciul a fost prestat sau produsele au fost livrate de UE ori există un acord contractual (de exemplu, prin referire la un tratat), suma respectivă se va înregistra ca venituri înregistrate în avans în situațiile financiare.

În plus, la încheierea exercițiului, dacă o factură este emisă, dar serviciul nu a fost prestat sau produsele nu au fost încă livrate, venitul va fi reportat și contabilizat în perioada contabilă ulterioară.

1.6 CONTUL REZULTATULUI ECONOMIC

1.6.1 Venituri

Venituri care nu provin din schimburi

Acestea reprezintă marea majoritate a veniturilor UE și includ în principal impozitele directe și indirecte și resursele proprii. În afara impozitelor, Uniunea Europeană poate beneficia de și plăți de la alte părți, precum taxe, amenzi și donații.

Resurse bazate pe VNB și resurse TVA

Veniturile sunt înregistrate pentru perioada pentru care Comisia Europeană trimite o cerere de fonduri statelor membre solicitând contribuția acestora. Ele sunt evaluate la „suma cerută”. Având în vedere că resursele TVA și VNB se bazează pe estimări ale datelor din exercițiul bugetar respectiv, acestea pot fi revizuite pe măsură ce survin modificări, până când statele membre publică datele finale. Efectul unei modificări a estimării este inclus la stabilirea excedentului sau a deficitului net corespunzător perioadei în care a avut loc modificarea.

Resurse proprii tradiționale

Creanțele și veniturile aferente sunt înregistrate atunci când situațiile contabile A lunare relevante (inclusiv taxele colectate și sumele datorate care sunt garantate și necontestate) sunt primite de la statele membre. La data raportării, veniturile colectate de statele membre pentru perioada respectivă, dar încă neplătite Comisiei Europene sunt estimate și contabilizate ca venituri înregistrate în avans. Situațiile contabile B trimestriale (inclusiv taxele care nu au fost nici colectate, nici garantate, precum și sumele garantate care au fost contestate de debitor) primite de la statele membre sunt înregistrate drept venituri minus costurile de colectare la care au dreptul (25 %). În plus, o reducere a valorii este înregistrată drept valoarea diferenței de recuperare estimată în contul rezultatului economic.

Amenzi

Veniturile provenite din amenzi sunt înregistrate atunci când UE ia decizia de a se aplica o amendă, iar destinatarul este înștiințat în mod oficial. Dacă există îndoieli cu privire la solvabilitatea întreprinderii, se înregistrează o reducere a valorii creanței. După luarea deciziei de a impune o amendă, debitorii au două luni de la data înștiințării:

— ori să accepte decizia, caz în care trebuie să plătească amenda în termenul prevăzut și suma este colectată definitiv de UE;

— ori să nu accepte decizia, caz în care înaintează recurs în temeiul dreptului UE.

Cu toate acestea, chiar dacă înaintează un recurs, contravaloarea amenzii trebuie plătită în termenul de trei luni prevăzut, întrucât recursul nu are efect suspensiv (articolul 278 din Tratatul UE) sau, în anumite condiții și cu aprobarea contabilului Comisiei, se poate prezenta în loc o garanție bancară pentru suma respectivă.

Dacă întreprinderea face recurs împotriva deciziei și a plătit deja amenda în mod provizoriu, suma este prezentată ca pasiv contingent. Totuși, având în vedere că un recurs al destinatarului împotriva unei decizii a UE nu are efect suspensiv, suma în numerar primită este folosită pentru a compensa creanța. Dacă se primește o garanție în loc de plată, amenda rămâne înregistrată drept creanță. Dacă există riscul ca Tribunalul să nu ia o decizie în favoarea UE, se înregistrează un provizion pentru acoperirea acestui risc. Dacă, în schimb, a fost oferită o garanție, atunci creanța restantă este diminuată conform cerințelor. Dobânda acumulată de Comisia Europeană în conturile bancare în care se depozitează plățile primite este înregistrată ca venit și orice pasiv contingent este mărit în mod corespunzător.

Venituri din schimburi

Veniturile din vânzarea de produse și servicii sunt înregistrate atunci când riscurile și avantajele semnificative aferente dreptului de proprietate a produselor sunt transferate cumpărătorului. Veniturile asociate cu o tranzacție care include prestarea de servicii sunt înregistrate prin raportarea la stadiul de completare a tranzacției, la data de raportare.

Venituri din dobânzi și cheltuieli cu dobânzile

Veniturile din dobânzi și cheltuielile cu dobânzile sunt înregistrate în contul rezultatului economic folosind metoda dobânzii efective. Aceasta este o metodă de calcul al costului amortizat al unui activ financiar sau pasiv financiar și de alocare a veniturilor din dobânzi sau a cheltuielilor cu dobânzile pe perioada relevantă. Atunci când se calculează rata dobânzii efective, Uniunea Europeană estimează fluxurile de numerar luând în considerare toți termenii contractuali ai instrumentului financiar (de exemplu, opțiunile de plată în avans), dar nu ia în considerare viitoarele pierderi de credit. Calculul include toate taxele și punctele plătite sau primite de părțile la contract care fac parte integrantă din rata dobânzii efective, costurile de tranzacție și alte prime sau actualizări.

Odată ce un activ financiar sau un grup de active financiare similare a fost diminuat ca urmare a unei pierderi din depreciere, venitul din dobânzi este înregistrat folosind rata dobânzii utilizată pentru actualizarea fluxurilor de numerar viitoare în scopul evaluării pierderii din depreciere.

Venituri din dividende

Veniturile din dividende sunt înregistrate atunci când se stabilește dreptul de a primi plata.

1.6.2 Cheltuieli

Cheltuielile din schimburi de produse datorate achiziționării de bunuri și servicii sunt înregistrate atunci când acestea sunt livrate și acceptate de Uniunea Europeană. Acestea sunt evaluate la costul inițial din factură. Cheltuielile care nu provin din schimburi sunt specifice pentru UE și reprezintă cea mai mare parte a cheltuielilor suportate. Acestea sunt aferente transferurilor către beneficiari și pot fi de trei tipuri: creanțe, transferuri conform acordului, precum și granturi, contribuții și donații discreționare.

Transferurile sunt înregistrate drept cheltuieli în perioada în care au loc evenimentele care conduc la transfer, atâta vreme cât tipul de transfer este permis de regulament (Regulamentul financiar, Statutul funcționarilor sau alt regulament) sau a fost semnat un contract care autorizează transferul, toate criteriile de eligibilitate au fost întrunite de beneficiar și se poate face o estimare rezonabilă a sumei respective.

Când se primește o cerere de plată sau de decont care întrunește criteriile de contabilizare, aceasta este înregistrată drept cheltuială pentru suma eligibilă. La încheierea exercițiului, cheltuielile eligibile datorate deja beneficiarilor, dar nedeclarate încă sunt estimate și înscrise drept cheltuieli înregistrate în avans.

1.7 ACTIVE ȘI PASIVE CONTINGENTE

1.7.1 Active contingente

Un activ contingent este un activ potențial care apare ca urmare a unor evenimente anterioare și a cărui existență va fi confirmată doar de apariția sau neapariția unuia sau a mai multor evenimente viitoare nesigure, care nu sunt în totalitate controlate de Uniunea Europeană. Un activ contingent este prezentat în cazul în care este probabilă o intrare de beneficii economice sau de servicii potențiale.

1.7.2 Pasive contingente

Un pasiv contingent este o obligație potențială care apare ca urmare a unor evenimente anterioare și a cărui existență va fi confirmată doar de apariția sau neapariția unuia sau a mai multor evenimente viitoare nesigure, care nu sunt în totalitate controlate de Uniunea Europeană, sau o obligație prezentă care apare ca urmare a unor evenimente anterioare, dar nu este înregistrată deoarece: nu este probabil că pentru stingerea obligației va fi necesară o ieșire de resurse care să încorporeze beneficii economice sau servicii potențiale sau în cazuri rare în care nu poate fi făcută o estimare suficient de credibilă a valorii obligației.

2. NOTE LA BILANȚUL CONTABIL

ACTIVE IMOBILIZATE

2.1 IMOBILIZĂRI NECORPORALE

Milioane EUR Sumă Valoare contabilă brută la 31 decembrie 2010 236 Suplimentări 80 Cedări (13) Alte evoluții (2) Valoare contabilă brută la 31 decembrie 2011 301 Amortizare cumulată la 31 decembrie 2010 (128) Cheltuieli cu amortizarea în exercițiul curent (33) Cedări 8 Alte evoluții 1 Amortizare cumulată la 31 decembrie 2011 (152) Valoare contabilă netă la 31 decembrie 2011 149 Valoare contabilă netă la 31 decembrie 2010 108

Sumele indicate mai sus se referă în principal la software.

2.2 IMOBILIZĂRI CORPORALE

Sunt incluse la active în construcție la 31 decembrie 2011 219 milioane EUR reprezentând active aferente proiectului Galileo - Sistemul global de navigație prin satelit al UE, care este construit cu asistența Agenției Spațiale Europene (ASE). Atunci când va fi finalizat, sistemul va fi format din 30 de sateliți, 2 centre de control și 16 stații la sol. Valoarea din bilanțul contabil reflectă costurile suportate de către Comisie pentru acest proiect începând din 22 octombrie 2011, data la care au fost lansați cu succes primii doi sateliți ai sistemului. Înainte de această dată, după cum s-a explicat în conturile anuale anterioare, Comisia a considerat că proiectul era în faza de cercetare și astfel, în conformitate cu normele contabile ale UE, toate cheltuielile survenite au fost înregistrate drept cheltuieli. De la începutul proiectului și până la finalul actualei perspective financiare, faza de validare pe orbită și prima parte din faza capacitate operațională integrală reprezintă pentru UE costuri prevăzute de 3 788 de milioane EUR. Pentru viitoarea perspectivă financiară se prevede cheltuirea a încă 5 500 de milioane EUR pentru desfășurarea integrală a sistemului, exploatarea acestuia, furnizarea de servicii asigurate de sistemul Galileo până în 2020 și pregătirea următoarei generații de constelație, aceasta din urmă fiind finanțată integral din bugetul UE. A fost înregistrată suma de 268 de milioane EUR reprezentând cheltuieli de cercetare în timpul acestei perioade.

Următorii doi sateliți urmează să fie lansați în toamna anului 2012 și după finalizarea testării ulterioare a acestora, se va încheia faza de validare pe orbită („VPO”) a proiectului. Această fază a fost finanțată în comun de către UE și ASE și, în conformitate cu acordul de grant încheiat între cele două părți, ASE va efectua un transfer oficial al activelor construite către UE. Acest transfer juridic va necesita acordul Consiliului ASE, constatându-se faptul că toate statele membre ale ASE, cu excepția a două state membre ale ASE (Norvegia și Elveția), sunt și state membre ale UE. În acest moment, Comisia nu are niciun motiv să considere că un astfel de transfer ar fi blocat de un membru (membrii) ASE.

Milioane EUR Terenuri și clădiri Instalații și echipamente Mobilă și vehicule Echipamente informatice Alte active corporale Contracte de leasing financiar Active în construcție TOTAL Valoare contabilă brută la încheierea exercițiului precedent 4 027 492 226 483 214 2 663 335 8 440 Suplimentări 89 37 19 112 22 28 335 642 Cedări 0 (11) (19) (44) (12) (6) 0 (92) Transferuri între categoriile de active 22 1 0 4 0 (2) (24) 1 Alte evoluții (20) 9 3 2 4 2 (1) (1) Valoare contabilă brută la încheierea exercițiului 4 118 528 229 557 228 2 685 645 8 990 Depreciere cumulată la încheierea exercițiului precedent (1 868) (382) (167) (378) (124) (708) (3 627) Cheltuieli cu deprecierea în exercițiul curent (132) (47) (14) (63) (22) (95) (373) Reluări de deprecieri 1 0 0 4 0 7 12 Cedări 0 11 16 44 11 0 82 Transferuri între categoriile de active 0 0 0 (2) 0 1 (1) Alte evoluții 0 (7) (1) (1) (2) (1) (12) Depreciere cumulată la încheierea exercițiului (1 999) (425) (166) (396) (137) (796) (3 919) Valoare contabilă netă la 31 decembrie 2011 2 119 103 63 161 91 1 889 645 5 071 Valoare contabilă netă la 31 decembrie 2010 2 159 110 59 105 90 1 955 335 4 813

Sumele de plată cu privire la contractele de leasing financiar și drepturile similare sunt prezentate la datoriile pe termen lung și termen scurt din bilanț (a se vedea notele 2.17 și 2.20.1). Acestea se defalchează după cum urmează:

CONTRACTE DE LEASING FINANCIAR

Milioane EUR Descriere Taxe cumulate (A) Sume viitoare de plată Valoare totală A + B Cheltuieli ulterioare cu activele (C) Valoarea activului A + B + C Depreciere (E) Valoarea contabilă netă = A + B + C + E < 1 an > 1 an > 5 ani Datorii totale (B) Terenuri și clădiri 931 59 280 1 315 1 654 2 585 62 2 647 (771) 1 876 Alte active corporale 23 7 7 1 15 38 0 38 (25) 13 Total la 31.12.2011 954 66 287 1 316 1 669 2 623 62 2 685 (796) 1 889 Total la 31.12.2010 865 65 282 1 390 1 737 2 602 61 2 663 (708) 1 955

2.3 INVESTIȚII CONTABILIZATE PRIN METODA PUNERII ÎN ECHIVALENȚĂ

Milioane EUR Notă 31.12.2011 31.12.2010 Participații în întreprinderi comune 2.3.1 62 138 Participații în entități asociate 2.3.2 312 354 Total investiții 374 492

2.3.1 Participații în întreprinderi comune

Milioane EUR GJU SESAR ITER IMI FCH Total Valoare la 31.12.2010 0 11 12 78 37 138 Contribuții 0 18 92 19 59 188 Cota rezultatului net 0 (29) (104) (72) (59) (264) Valoare la 31.12.2011 0 0 0 25 37 62

Participațiile în întreprinderi comune sunt contabilizate utilizându-se metoda punerii în echivalență. Următoarele valori contabile se pot atribui UE pe baza procentajului de participare la întreprinderile comune:

Milioane EUR 31.12.2011 31.12.2010 Active imobilizate 211 176 Active circulante 123 165 Pasive pe termen lung 0 0 Pasive curente (314) (208) Venituri 8 7 Cheltuieli (379) (247)

Întreprinderea comună Galileo (GJU) în lichidare

Întreprinderea comună Galileo (GJU) a intrat în lichidare la sfârșitul anului 2006, iar procedura este încă în derulare. Întrucât entitatea era inactivă și încă în curs de lichidare în 2011, nu au fost înregistrate niciun fel de venituri sau cheltuieli.

Întreprinderea comună SESAR

Obiectivul acestei întreprinderi comune este de a asigura modernizarea sistemului de gestionare a traficului aerian european și implementarea rapidă a Planului general european de management al traficului aerian prin coordonarea și concentrarea tuturor eforturilor de cercetare și dezvoltare relevante din UE. La 31 decembrie 2011, Comisia deținea 59,37 % din participația la capitalul propriu al SESAR. Contribuția totală (indicativă) a Comisiei prevăzută pentru SESAR (în perioada 2007 - 2013) este de 700 de milioane EUR. Cota pierderilor cumulate neînregistrate pentru perioada respectivă este de 102 milioane EUR.

Organizația Internațională ITER pentru Energia prin Fuziune (ITER)

La ITER participă Uniunea Europeană, China, India, Rusia, Coreea de Sud, Japonia și SUA. ITER a fost înființată pentru a gestiona instalațiile ITER, a încuraja exploatarea instalațiilor ITER, a promova înțelegerea și acceptarea publică a energiei de fuziune și a întreprinde orice alt tip de activități care sunt necesare pentru îndeplinirea scopului său. Contribuția UE (Euratom) la ITER Internațional este acordată prin intermediul Agenției pentru Energia de Fuziune, care, de asemenea, de contribuții din partea statelor membre și a Elveției. Contribuția totală este, din punct de vedere juridic, considerată ca fiind o contribuție Euratom la ITER, deoarece statele membre și Elveția nu participă la capitalul propriu al ITER. Întrucât UE deține, din punct de vedere juridic, participația la întreprinderea comună ITER Internațional, Comisia trebuie să contabilizeze participația în conturile sale consolidate. La 31 decembrie 2011, Comisia deținea 47 % din participația la capitalul propriu al ITER. Contribuția totală (indicativă) a Euratom prevăzută pentru ITER (în perioada 2007 - 2041) este de 7 649 de milioane EUR. Cota pierderilor cumulate neînregistrate pentru perioada respectivă este de 4 milioane EUR.

Inițiative comune în domeniul tehnologiei

Parteneriatele public-privat sub forma inițiativelor comune în domeniul tehnologiei, care au fost puse în aplicare prin întreprinderi comune în sensul articolului 171 din tratat, au fost create în vederea punerii în aplicare a obiectivelor Agendei de la Lisabona privind creșterea și ocuparea forței de muncă. IMI și FCH sunt incluse la această rubrică, dar alte trei inițiative comune - ARTEMIS, Clean Sky și ENIAC- deși din punct de vedere juridic sunt întreprinderi comune, din perspectivă contabilă trebuie considerate entități asociate (și, prin urmare, incluse ca atare în nota 2.3.2), deoarece Comisia exercită o influență semnificativă, nu control în comun, asupra acestora.

Inițiativa tehnologică comună privind medicamentele inovatoare - IMI

Întreprinderea comună IMI sprijină cercetarea și dezvoltarea farmaceutică preconcurențială în statele membre și țările asociate, urmărind creșterea investițiilor în cercetarea din sectorul biofarmaceutic și promovează implicarea întreprinderilor mici și mijlocii (IMM) în activitățile sale. La 31 decembrie 2011, Comisia deținea 96,51 % din participația la capitalul propriu al IMI. Contribuția maximă indicativă a Comisiei se va ridica la 1 miliard EUR până la 31.12.2017.

Întreprinderea comună „Pile de combustie și hidrogen” (FCH)

Obiectivul întreprinderii comune FCH este de a pune în comun resursele alocate de sectorul public și cel privat pentru sprijinirea activităților de cercetare în vederea sporirii eficienței generale a eforturilor europene de cercetare și a accelerării dezvoltării și mobilizării tehnologiilor pilelor de combustie și hidrogenului. La 31 decembrie 2011, Comisia deținea 89,32 % din participația la capitalul propriu al FCH. Contribuția maximă indicativă a UE se va ridica la 470 de milioane EUR până la 31.12.2017.

2.3.2 Participații în entități asociate

Milioane EUR FEI ARTEMIS Clean Sky ENIAC Total Valoare la 31.12.2010 305 14 14 21 354 Contribuții 0 11 117 14 142 Cota de excedent /(deficit) net (3) (25) (131) (15) (174) Alte mișcări de capitaluri proprii (10) 0 0 0 (10) Valoare la 31.12.2011 292 0 0 20 312

Participațiile în entități asociate sunt contabilizate utilizându-se metoda punerii în echivalență. Următoarele valori contabile se pot atribui UE pe baza procentajului de participare a acesteia în entitățile asociate:

Milioane EUR 31.12.2011 31.12.2010 Active 460 447 Pasive (162) (93) Venituri 28 25 Excedent/(deficit) (167) (180)

Fondul european de investiții (FEI)

Fondul european de investiții (FEI) este instituția financiară a Uniunii Europene specializată în furnizarea de capital de risc și garanții pentru IMM-uri. Comisia a vărsat 20 %, soldul nesolicitat fiind de 720 de milioane EUR.

Milioane EUR FEI Totalul capitalului FEI Subscrierea Comisiei Capital social total 3 000 900 Vărsat (600) (180) Nesolicitat 2 400 720

Întreprinderea comună ARTEMIS

Această entitate a fost creată în vederea punerii în aplicare a unei inițiative comune în domeniul tehnologiei cu sectorul privat privind sistemele informatice integrate. Contribuția maximă indicativă a Comisiei se va ridica la 420 de milioane EUR. Cota pierderilor neînregistrate pentru perioada respectivă, cât și cumulat este de 3 milioane EUR.

Întreprinderea comună Clean Sky

Scopul acestei entități este de a accelera dezvoltarea, validarea și demonstrarea tehnologiilor curate în transportul aerian în UE și în special de a crea un sistem de transport aerian inovativ în mod radical, având drept țintă reducerea impactului transportului aerian asupra mediului. Contribuția maximă indicativă a Comisiei se va ridica la 800 de milioane EUR. Cota pierderilor cumulate neînregistrate pentru perioada respectivă este de 5 milioane EUR.

Întreprinderea comună ENIAC

Obiectivul ENIAC este de a defini o agendă de cercetare adoptată de comun acord în domeniul nanoelectronicii în vederea stabilirii priorităților de cercetare pentru dezvoltarea și adoptarea unor competențe-cheie în acest domeniu. Aceste obiective vor fi urmărite prin punerea în comun a resurselor sectorului public și ale celui privat, în scopul susținerii activităților de cercetare și dezvoltare (C-D) sub formă de proiecte. Angajamentul total al UE se va ridica la 450 de milioane EUR. La 31 decembrie 2011, Comisia deținea 96,77 % din participația la capitalul propriu al ENIAC.

2.4 ACTIVE FINANCIARE: ACTIVE DISPONIBILE PENTRU VÂNZARE

Milioane EUR 31.12.2011 31.12.2010 Fondul de garantare 1 475 1 346 Banca Europeană pentru Reconstrucție și Dezvoltare 188 188 Operațiuni cu capital de risc 134 137 Începerea activității FEFP 234 199 Fondul european pentru Europa de Sud-Est 111 102 Fondul pentru o creștere ecologică 69 20 GEEREF 38 56 Instrumentul de microfinanțare Progress 18 14 Alte investiții 5 1 Total 2 272 2 063

2.4.1 Fondul de garantare

Active nete ale Fondului de garantare (3)

Milioane EUR 31.12.2011 31.12.2010 Active disponibile pentru vânzare 1 174 1 154 Numerar și echivalente de numerar 302 193 Total active 1 476 1 347 Total pasive (1) (1) Active nete 1 475 1 346

Fondul de garantare pentru acțiunile externe acoperă împrumuturile garantate de Uniunea Europeană ca urmare a unei decizii a Consiliului, în special operațiunile de creditare ale Băncii Europene de Investiții (BEI) din afara UE și împrumuturile din cadrul asistenței macrofinanciare (AMF), precum și împrumuturile Euratom în afara UE. Acesta reprezintă un instrument pe termen lung menit să acopere toate împrumuturile nerambursate garantate de UE și, prin urmare, poate fi considerat ca o investiție pe termen lung. Acest lucru este evidențiat de faptul că aproape 83 % din activele disponibile pentru vânzare au o scadență între 1 an și 10 ani. Fondul este alimentat prin plăți de la bugetul general al UE echivalente cu 9 % din valoarea de capital a operațiunilor, încasările din dobânda pe investiții efectuate din activele Fondului și sumele recuperate de la debitorii rău platnici pentru care fondul a trebuit să își utilizeze garanția. Orice excedent anual se returnează și se înscrie ca venit în bugetul UE.

UE trebuie să includă o rezervă de garanție pentru a acoperi împrumuturile acordate țărilor terțe. Această rezervă este destinată acoperirii nevoilor Fondului de garantare și, atunci când este necesar, a garanțiilor utilizate care depășesc suma disponibilă în fond, pentru ca aceste sume să poată fi imputate bugetului. Această rezervă corespunde valorii - țintă de 9 % din împrumuturile restante la încheierea exercițiului.

2.4.2 Alte active pe termen lung disponibile pentru vânzare

Acestea sunt investițiile și participațiile achiziționate pentru a ajuta beneficiarii să își dezvolte propriile activități comerciale.

Banca Europeană pentru Reconstrucție și Dezvoltare (BERD)

Deoarece BERD nu este cotată la nicio bursă de valori și având în vedere restricțiile contractuale incluse în statutul BERD cu privire, printre altele, la vânzarea intereselor de participare plafonate la costul de achiziție și autorizate doar acționarilor existenți, participarea Comisiei la BERD este evaluată ca fiind costul minus reducerea valorii contabile.

Milioane EUR BERD Totalul capitalului BERD Subscrierea Comisiei Capital social total 28 380 900 Vărsat (6 199) (188) Nesolicitat 22 181 712

În cadrul operațiunilor cu capital de risc, sumele se acordă intermediarilor financiari pentru a finanța investițiile în capitaluri proprii. Acestea sunt gestionate de Banca Europeană de Investiții și sunt finanțate în cadrul politicii europene de vecinătate.

Constituirea FEFP acoperă programul Creștere și ocuparea forței de muncă, programul MAP, programul PCI și proiectul pilot Transfer tehnologic sub tutela FEI, sprijinind crearea și finanțarea constituirii IMM-urilor prin investiții în fonduri specializate cu capital de risc corespunzătoare. La încheierea exercițiului, fusese angajată o sumă suplimentară de 126 de milioane EUR destinată constituirii FEFP și mecanismului de finanțare a IMM-urilor, dar care nu fusese încă utilizată de către celelalte părți.

La această rubrică este inclus și Fondul European pentru Europa de Sud-Est (EFSE), o societate de investiții cu capital social variabil (SICAV). Obiectivul general al EFSE este susținerea dezvoltării economice și a prosperității în sud-estul Europei prin oferirea durabilă de finanțări suplimentare pentru dezvoltare, prin intermediari financiari locali.

Obiectivul general al Fondului pentru o creștere ecologică (fostul Fond pentru eficiență energetică în sud-estul Europei) este de a spori eficiența energetică și de a promova energiile regenerabile în sud-estul Europei prin oferirea de finanțare specifică pentru întreprinderi și gospodării prin crearea de parteneriate cu instituții financiare și prin finanțare directă. GEEREF este un fond inovator care furnizează capital de risc global prin intermediul unei investiții private proiectelor de eficiență energetică și de energie regenerabilă în țările în curs de dezvoltare și în economii în tranziție.

2.5 ACTIVE FINANCIARE: ÎMPRUMUTURI PE TERMEN LUNG

Milioane EUR Notă 31.12.2011 31.12.2010 Împrumuturi acordate din bugetul UE și al CECO 2.5.1 170 162 Împrumuturi acordate din fonduri împrumutate 2.5.2 41 230 11 478 Total 41 400 11 640

2.5.1 Împrumuturi acordate din bugetul Uniunii Europene și al CECO în lichidare

Milioane EUR Împrumuturi cu condiții speciale Împrumuturi CECO pentru locuințe Total Total la 31.12.2010 140 22 162 Noi împrumuturi 31 0 31 Rambursări (17) (5) (22) Diferențe de schimb valutar (4) — (4) Modificări ale valorii contabile 1 2 3 Total la 31.12.2011 151 19 170

Împrumuturile cu condiții speciale sunt acordate la rate preferențiale, ca parte a cooperării cu statele terțe. Toate sumele devin scadente la peste 12 luni după încheierea exercițiului. Rata efectivă a dobânzii pentru aceste împrumuturi variază între 7,73 % și 14,507 %.

2.5.2 Împrumuturi acordate din fonduri împrumutate

Milioane EUR AMF Euratom BDP MESF CECO în lichidare Total Total la 31.12.2010 503 469 12 246 — 264 13 482 Noi împrumuturi 126 — 1 350 28 000 — 29 476 Rambursări (36) (20) (2 000) — — (2 056) Diferențe de schimb valutar — — — — 6 6 Modificări ale valorii contabile 2 2 29 344 (4) 373 Total la 31.12.2011 595 451 11 625 28 344 266 41 281 Sumă scadentă < 1 an 5 — — — 46 51 Sumă scadentă > 1 an 590 451 11 625 28 344 220 41 230

Creșterea considerabilă a acestor sume se datorează împrumuturilor MESF vărsate în cursul anului 2011 și se reflectă într-o o creștere a împrumuturilor UE (a se vedea nota 2.16). Pentru mai multe informații cu privire la activitățile de împrumut și de creditare, a se vedea nota 7.

2.6 CREANȚE ȘI SUME RECUPERABILE PE TERMEN LUNG

Milioane EUR 31.12.2011 31.12.2010 Statele membre 268 14 Împrumuturi acordate personalului CECO 7 9 Garanții și depozite 11 14 Altele 3 3 Total 289 40

Dintre creanțele de mai sus, 273 de milioane EUR (comparativ cu 14 milioane EUR în 2010) sunt legate de tranzacțiile de altă natură decât cele legate de diferențele de curs valutar. Creșterea considerabilă a creanțelor pe termen lung de la statele membre este legată de deciziile neexecutate privind închiderea conturilor în cazul FEGA și al dezvoltării rurale. Aceste sume urmează a fi recuperate în mai multe tranșe în cursul anilor 2012 și 2013, în contextul asistenței financiare acordate anumitor state membre. Sumele care urmează a fi recuperate în 2013 sunt incluse în tabelul de mai sus, în timp ce sumele care urmează a fi recuperate în 2012 sunt incluse în creanțe pe termen scurt (a se vedea nota 2.11.1 de mai jos).

2.7 PREFINANȚARE PE TERMEN LUNG

Milioane EUR Notă 31.12.2011 31.12.2010 Prefinanțare 2.7.1 40 625 40 298 Cheltuieli plătite în avans 2.7.2 4 098 3 820 Prefinanțare totală pe termen lung 44 723 44 118

2.7.1 Prefinanțare

În funcție de termenul de recuperare sau de utilizare a prefinanțării se stabilește dacă aceasta este prezentată ca activ de prefinanțare circulant sau pe termen lung. Utilizarea este definită prin acordul subiacent al proiectului. Toate rambursările sau utilizările datorate cu doisprezece luni înainte de data de raportare sunt prezentate drept prefinanțări pe termen scurt și, prin urmare, drept active circulante; bilanțul este pe termen lung.

Garanții primite cu privire la prefinanțare

Acestea sunt garanții pe care Comisia Europeană le cere, în anumite cazuri, beneficiarilor atunci când varsă avansuri (prefinanțare). Două valori trebuie prezentate pentru acest tip de garanție, valoarea „nominală” și valoarea „curentă”. Pentru valoarea „nominală”, evenimentul generator este legat de existența garanției. Pentru valoarea „curentă”, evenimentul generator al garanției îl reprezintă plata prefinanțării și/sau compensările ulterioare. La 31 decembrie 2011, valoarea „nominală” a garanțiilor primite în ceea ce privește prefinanțările se ridica la 1 330 de milioane EUR, în timp ce valoarea „curentă” a acestor garanții era de 1 083 de milioane EUR (față de 1 227 de milioane EUR și respectiv 1 059 de milioane EUR în 2010).

Anumite prefinanțări plătite în cadrul celui de Al șaptelea program-cadru pentru cercetare și dezvoltare tehnologică (PC7) sunt acoperite efectiv de un Fond de garantare al participanților (FGP) – valoarea totală a prefinanțării plătite ridicându-se în 2011 la 3,3 miliarde EUR (față de 3,2 milioane EUR în 2010). Acest fond este o entitate separată de Uniunea Europeană și nu este consolidat în aceste conturi – nota 11.2.3.

PREFINANȚARE PE TERMEN LUNG

Milioane EUR Tip de gestiune 31.12.2011 31.12.2010 Gestiune centralizată directă 1 219 1 695 Gestiune centralizată indirectă 774 620 Gestiune descentralizată 697 441 Gestiune partajată 37 249 37 055 Gestiune comună 686 487 Totalul prefinanțării pe termen lung 40 625 40 298

Cele mai importante sume de prefinanțare pe termen lung corespund acțiunilor structurale pentru perioada de programare 2007-2013: Fondul european de dezvoltare regională (FEDER), Fondul social (FSE), Fondul european agricol pentru dezvoltare rurală (FEADR), Fondul de coeziune (FC) și Fondul european pentru pescuit. Deoarece multe din aceste proiecte sunt pe termen lung prin însăși natura lor, este necesar ca avansurile aferente să fie disponibile timp de mai mult de un an. Astfel, aceste sume de prefinanțare sunt prezentate ca active pe termen lung.

Prefinanțarea reprezintă o mare parte din activele totale ale UE și, prin urmare, beneficiază de o atenție corespunzătoare și periodică. Ar trebui remarcat faptul că nivelul sumelor de prefinanțare în diferitele programe trebuie să fie suficient pentru asigurarea fondului de trezorerie necesar pentru ca beneficiarul să poată iniția proiectul, precum și pentru protejarea intereselor financiare ale UE și luarea în considerare a constrângerilor juridice, operaționale și a celor legate de raportul cost-eficacitate. Comisia a ținut seama în mod corespunzător de toate aceste elemente în cadrul eforturilor sale de îmbunătățire a monitorizării prefinanțării.

O examinare mai atentă a evoluției prefinanțării relevă o creștere accelerată în perioada 2007 - 2009, care coincide cu primii ani ai perioadei de programare 2007-2013. În această perioadă au demarat programe și acțiuni noi, și, ulterior, Comisia a acordat sprijin sub formă de plăți de prefinanțare. Anul 2011 marchează o primă scădere a nivelului de prefinanțare, o tendință care confirmă că această creștere înregistrată în primii ani ai cadrului financiar 2007-2013 este o evoluție normală legată de profilul de cheltuieli al programelor multianuale. De fapt, în 2011, totalul prefinanțării a scăzut cu 1,5 %, adică cu 743 de milioane EUR față de 2010, o evoluție care este legată în principal de sumele corespunzătoare gestiunii partajate pe termen scurt (a se vedea nota 2.12.1). Această scădere este totuși compensată printr-o creștere a cheltuielilor plătite în avans, datorită înregistrării de active noi privind sumele vărsate în avans în cadrul unor scheme de ajutoare, rambursate de către Comisie statelor membre (a se vedea mai jos).

2.7.2 Cheltuieli plătite în avans

Milioane EUR 31.12.2011 31.12.2010 Instrumente de inginerie financiară 3 378 3 820 Scheme de ajutoare 720 — Total 4 098 3 820

În cadrul programelor de coeziune și dezvoltare rurală 2007-2013, plățile pot fi efectuate din bugetul UE către statele membre, pentru ca acestea să contribuie la instrumentele de inginerie financiară (sub formă de credite, garanții sau investiții în capitaluri proprii) instituite și gestionate sub responsabilitatea statului membru. Sumele nefolosite de aceste instrumente la încheierea exercițiului sunt proprietatea UE (la fel ca prefinanțarea standard) și, prin urmare, sunt tratate ca active în bilanțul contabil al Comisiei. Cu toate acestea, actele juridice de bază nu obligă statele membre să prezinte Comisiei rapoarte periodice cu privire la utilizarea acestor avansuri, și, în anumite cazuri, nici măcar să le identifice în declarațiile de cheltuieli transmise Comisiei. Astfel, și pe baza informațiilor primite de la statele membre cu privire la utilizarea fondurilor, se realizează o estimare a valorii acestui activ la încheierea fiecărui exercițiu.

În paralel cu includerea instrumentelor de inginerie financiară în bilanțul său contabil din 2010, Comisia a analizat, de asemenea, scheme similare în cazul cărora au fost plătite sume în avans statelor membre. Aceasta a solicitat statelor membre informații cu privire la utilizarea sumelor în avans primite din diferite scheme de ajutoare (ajutor de stat, măsuri de piață ale FEGA) și din contribuții din Fondul european de ajustare la globalizare. Cu toate acestea, la sfârșitul exercițiului 2010 nu erau disponibile informații suficiente transmise de statele membre pentru a-i permite Comisiei să efectueze o estimare fiabilă a sumelor deschise la 31 decembrie 2010. Acum informațiile indică faptul că aceste sume nu ar fi fost semnificative. În urma eforturilor continue din cursul anului 2011, Comisia este în prezent în măsură să realizeze o estimare mai bună a acestor avansuri deschise, pe baza informațiilor culese de la statele membre, și prin urmare, în prezent, în bilanțul Comisiei la 31 decembrie 2011, este inclus un activ împărțit în sume pe termen lung (720 de milioane EUR, a se vedea mai sus) și sume pe termen scurt (1 792 de milioane EUR, a se vedea nota 2.12.2), în funcție de momentul în care se estimează că aceste avansuri vor fi folosite. Înregistrarea acestui activ este contrabalansată de reducerea cu aceeași sumă a cheltuielilor pe 2011.

ACTIVE CIRCULANTE

2.8 STOCURI

Milioane EUR Descriere 31.12.2011 31.12.2010 Material științific 78 71 Altele: 16 20 Total 94 91

2.9 ACTIVE FINANCIARE: DISPONIBILE PENTRU VÂNZARE

Activele financiare disponibile pentru vânzare sunt achiziționate pentru rentabilitatea sau randamentul investiției ori sunt deținute pentru a stabili o anumită structură a activelor sau o sursă secundară de lichidități și, prin urmare, pot fi vândute pentru a răspunde nevoii de lichidități sau modificărilor ratelor dobânzii.

ACTIVE DISPONIBILE PENTRU VÂNZARE

Milioane EUR 31.12.2011 31.12.2010 CECO în lichidare 1 463 1 283 Investiții BUFI 1 358 515 Mecanism de finanțare cu partajarea riscurilor 547 419 Instrumentul de garantare a creditelor pentru proiectele TEN-T 97 111 Agenția Europeană pentru Produse Chimice 151 — Altele 3 3 Total 3 619 2 331

În ceea ce privește sumele CECO în lichidare, toate investițiile disponibile pentru vânzare sunt titluri de creanță denominate în EUR și cotate pe o piață activă. La 31 decembrie 2011, titlurile de creanță (exprimate la valoarea justă a acestora) cu scadența finală în cursul exercițiului 2012 se ridicau la 481 de milioane EUR ( față de 294 milioane EUR în 2010).

Deși s-au efectuat achiziții atât în cadrul Mecanismului de finanțare cu partajarea riscurilor, cât și al Instrumentului de garantare a creditelor pentru proiectele TEN-T (a se vedea, de asemenea, nota 5.1.2), creșterea însemnată față de anul precedent se datorează în principal sumelor mai mari care reprezintă amenzi încasate cu titlu provizoriu plasate într-un fond special creat gestionat de DG ECFIN (BUFI). Înainte de 2010, aceste sume ar fi fost plasate în conturi bancare specifice – a se vedea nota 2.13.2 privind numerarul restricționat.

2.10 ACTIVE FINANCIARE: ÎMPRUMUTURI ACORDATE PE TERMEN SCURT

Aceste sume reprezintă în principal împrumuturi cu scadența finală mai mică de 12 luni de la data bilanțului (a se vedea nota 2.5.2 de mai sus pentru mai multe detalii). Anul trecut, la această rubrică a fost inclusă suma de 2 miliarde EUR aferentă unui împrumut POB acordat Ungariei, care a fost rambursat în decembrie 2011. De asemenea, sunt incluse la această rubrică depozite la termen în valoare de 51 de milioane EUR, în principal legate de Serviciul European de Acțiune Externă și de Centrul de Traduceri pentru Organismele Uniunii Europene.

2.11 ALTE CREANȚE ȘI SUME RECUPERABILE

Milioane EUR Notă 31.12.2011 31.12.2010 Creanțe pe termen scurt 2.11.1 6 189 6 786 Creanțe diverse — 21 20 Venituri înregistrate în avans și cheltuieli reportate 2.11.2 3 267 4 525 Total 9 477 11 331

Totalul de mai sus conține o sumă estimată la 8 955 de milioane EUR (11 009 milioane EUR. în 2010) datorată unor tranzacții de altă natură decât cele legate de diferențele de curs valutar.

2.11.1 Creanțe pe termen scurt

Milioane EUR Grup de conturi La 31.12.2011 La 31.12.2010 Sumă brută Reducere Valoare netă Sumă brută Reducere Valoare netă Clienți 379 (94) 285 207 (79) 128 Amenzi 3 369 (244) 3 125 4 584 (406) 4 178 Statele membre 4 243 (1 550) 2 693 4 011 (1 625) 2 386 Altele 89 (3) 86 96 (2) 94 Total 8 080 (1 891) 6 189 8 898 (2 112) 6 786

Clienți

Acestea sunt ordine de recuperare contabilizate la încheierea exercițiului drept creanțe constatate care urmează să fie recuperate și care nu sunt încă incluse în alte rubrici ale secțiunii activelor din bilanț.

Amenzi

Este vorba despre sumele care urmează a fi recuperate aferente amenzilor aplicate de Comisie. Pentru amenzile restante la 31 decembrie 2011 fuseseră primite garanții totale de 3 012 milioane EUR (față de 2 585 de milioane EUR în 2010) în contul acestor creanțe. Trebuie notat faptul că, după 31 decembrie 2011, erau scadente 209 milioane EUR din creanțe.

Creanțe de la statele membre

Milioane EUR 31.12.2011 31.12.2010 Creanțe FEGA și în domeniul dezvoltării rurale FEGA 1 439 1 130 FEADR 23 — ITDR 37 19 SAPARD 142 146 Reducere (771) (814) Total 870 481 TVA plătită și recuperabilă 41 46 Resurse proprii Înregistrate în contul A 29 81 Înregistrate în contul separat 1 263 1 285 Reducere (779) (811) Altele 114 391 Total 627 946 Alte creanțe de la statele membre Recuperare preconizată a prefinanțării 963 561 Altele 192 352 Total 1 155 913 Total 2 693 2 386

Creanțe FEGA și în domeniul dezvoltării rurale

Acest post acoperă în principal sumele datorate de beneficiarii FEGA la 31 decembrie, astfel cum au fost declarate și certificate de statele membre la 15 octombrie. Este realizată o estimare pentru creanțele care au apărut între data acestei declarații și 31 decembrie. De asemenea, Comisia prevede o reducere a sumelor datorate de beneficiari în cazul cărora recuperarea pare puțin probabilă. Faptul că se face o astfel de ajustare nu înseamnă renunțarea de către Comisie la recuperarea în viitor a acestor sume. În ajustare este, de asemenea, inclusă o deducere de 20 %, care corespunde sumelor pe care statele membre le pot reține pentru acoperirea costurilor administrative.

Creanțe din resurse proprii

Trebuie notat faptul că statele membre au dreptul să rețină 25 % din resursele proprii tradiționale drept costuri de colectare, deci cifrele anterioare sunt prezentate ținând seama de această deducere. Pe baza estimărilor trimise de statele membre, a fost dedusă o reducere din creanțele statelor membre. Totuși, aceasta nu înseamnă renunțarea de către Comisie la recuperarea sumelor acoperite de această ajustare a valorii.

2.11.2 Venituri înregistrate în avans și cheltuieli reportate

Milioane EUR 31.12.2011 31.12.2010 Venituri înregistrate în avans 2 952 3 445 Cheltuieli reportate 296 1 061 Altele 19 19 Total 3 267 4 525

Principala sumă din cadrul acestei rubrici este reprezentată de veniturile înregistrate în avans:

Milioane EUR 31.12.2011 31.12.2010 Resurse proprii 2 644 2 657 Venituri agricole alocate în noiembrie și decembrie 111 72 FEGA: decizii de corectare a conformității neexecutate — 520 Fonduri de coeziune și de dezvoltare regională și rurală: corecții financiare 16 43 Alte venituri înregistrate în avans 181 153 Total venituri înregistrate în avans 2 952 3 445

Diminuarea însemnată a cheltuielilor amânate se datorează în principal unei îmbunătățiri a tratamentului contabil aplicat fondurilor transferate de către statele membre în instrumentele de inginerie financiară care mai trebuiau să fie declarate Comisiei sau rambursate de către aceasta la încheierea exercițiului. Aceste sume sunt acum deduse din cheltuielile înregistrate în avans aferente.

Alte venituri înregistrate în avans sunt, în principal, veniturile din dobânzi de penalizare, dobânzi bancare și dobânzile din prefinanțări.

2.12 PREFINANȚARE PE TERMEN SCURT

Milioane EUR Notă 31.12.2011 31.12.2010 Prefinanțare 2.12.1 8 089 9 123 Cheltuieli plătite în avans 2.12.2 2 918 955 Totalul prefinanțării pe termen scurt 11 007 10 078

2.12.1 Prefinanțare

Milioane EUR Tip de gestiune 31.12.2011 31.12.2010 Gestiune centralizată directă 3 048 3 038 Gestiune centralizată indirectă 3 037 2 368 Gestiune descentralizată 330 536 Gestiune partajată 761 2 177 Gestiune comună 803 894 Pusă în aplicare de alte instituții și agenții 110 110 Totalul prefinanțării pe termen scurt 8 089 9 123

Scăderea prefinanțării pe termen scurt în cadrul gestiunii partajate se datorează progreselor semnificative înregistrate în procesul de încheiere a perioadei de programare 2000-2006 (în principal Fondul pentru dezvoltare rurală, Fondul european de dezvoltare regională și Fondul de coeziune). Deși, în 2011, au fost plătite tranșele de prefinanțare pentru proiecte noi (programe aferente perioadei 2007-2013), acestea au fost clasificate drept active pe termen lung, astfel cum se explică la nota 2.7.

2.12.2 Cheltuieli plătite în avans

Milioane EUR 31.12.2011 31.12.2010 Instrumente de inginerie financiară 1 126 955 Scheme de ajutoare 1 792 — Total 2 918 955

Astfel cum se explică la nota 2.7.2, aceste sume se referă la plăți efectuate către statele membre în cadrul programelor de coeziune și de dezvoltare rurală pentru 2007-2013, astfel încât să se ramburseze sumele plătite în avans către beneficiari care nu au fost încă utilizate la încheierea exercițiului. Se preconizează că sumele de mai sus vor fi utilizate în cursul exercițiului 2012.

2.13 NUMERAR ȘI ECHIVALENTE DE NUMERAR

Milioane EUR 31.12.2011 31.12.2010 Numerar nerestricționat: Conturi la trezorerii și bănci centrale 7 450 10 123 Conturi curente 1 099 1 150 Conturile de avans 43 39 Transferuri (numerar în tranzit) (5) 1 Depozite pe termen scurt și alte echivalente de numerar 2 028 1 670 Total 10 615 12 983 Numerar restricționat 8 320 9 080 Total 18 935 22 063

2.13.1 Numerar nerestricționat

Numerarul nerestricționat acoperă toate fondurile pe care Comisia le deține în conturile sale în fiecare stat membru și țară AELS (trezorerie sau bancă centrală), precum și în conturile curente, conturile de avans, depozitele bancare pe termen scurt și în casă.

Sumele prezentate ca depozite pe termen scurt sunt legate în principal de sumele gestionate de administratori în numele Comisiei în scopul derulării unor programe specifice finanțate din bugetul UE. La încheierea exercițiului, fuseseră angajate 118 milioane EUR, dar acestea nu fuseseră încă utilizate de celelalte părți.

2.13.2 Numerar restricționat

Numerarul restricționat se referă la sumele primite aferente amenzilor aplicate de Comisie pentru care cazul este încă deschis. Acestea sunt păstrate în conturi de depozit specifice care nu sunt folosite pentru nicio altă activitate. În cazul în care s-a lansat un recurs ori nu se știe dacă cealaltă parte va iniția un recurs, suma corespunzătoare este prezentată ca datorie contingentă la nota 5.2.

DATORII PE TERMEN LUNG

2.14 PENSII ȘI ALTE BENEFICII ALE ANGAJAȚILOR

Milioane EUR 31.12.2011 31.12.2010 Pensii - personal 30 617 32 801 Pensii – alte categorii 777 840 Sistemul comun de asigurări de sănătate 3 441 3 531 Total 34 835 37 172

2.14.1 Pensii - personal

În conformitate cu articolul 83 din Statutul funcționarilor, plata beneficiilor oferite prin sistemul de pensii (PSEO: Sistemul de pensii al funcționarilor europeni) constituie cheltuieli din bugetul UE. Sistemul nu este finanțat, dar statele membre garantează colectiv plata acestor beneficii conform unei scale fixate pentru finanțarea acestor cheltuieli. În plus, funcționarii contribuie cu o treime la finanțarea pe termen lung a acestui sistem printr-o contribuție obligatorie.

Datoriile sistemului de pensii au fost evaluate pe baza numărului de funcționari activi și funcționari pensionari la 31 decembrie 2011 și pe baza normelor Statutului funcționarilor în vigoare la acea dată. Această evaluare a fost realizată în conformitate cu metodologia IPSAS 25 (și, prin urmare, regula contabilă 12 a UE). Metoda utilizată pentru calcularea acestei datorii este metoda unităților de credit preconizate. Principalele ipoteze actuariale disponibile la data evaluării și folosite la evaluare au fost după cum urmează:

Ipoteze actuariale 31.12.2011 31.12.2010 Rata de actualizare nominală 4,9 % 4,6 % Rata inflației estimată 1,8 % 2,1 % Rată reală de actualizare 3,0 % 2,4 % Probabilitatea căsătoriilor: bărbat/femeie 84 %/38 % 84 %/38 % Creșterea generală a salariului/reevaluarea pensiei 0 % 0 % Tabelul privind mortalitatea în rândul funcționarilor publici din instituțiile internaționale pentru 2008 Da Da

Scăderea semnificativă a datoriilor privind pensiile se explică prin creșterea semnificativă a ratei de reducere aplicate, ceea ce a avut drept rezultat un câștig actuarial important pentru exercițiul respectiv.

Variația datoriei brute privind beneficiile angajaților

Milioane EUR Pasive privind pensiile personalului Asigurarea de sănătate Pasivul brut la încheierea exercițiului precedent 36 639 3 791 Costul serviciului/normal 1 255 169 Costul dobânzii 1 716 180 Beneficiile plătite (1 187) (112) Câștigurile actuariale (4 226) (317) Evoluție datorată noilor veniți 36 0 Pasivul brut la încheierea exercițiului 34 233 3 711 Coeficienții corectori aplicați pensiilor 834 N/A Deducerea impozitelor asupra pensiilor (4 450) N/A Active ale planului 0 (270) Pasivul net la încheierea exercițiului 30 617 3 441

2.14.2 Pensii – alte categorii

Această rubrică se referă la datoriile privind obligațiile de pensii către membri și foști membri ai Comisiei, ai Curții de Justiție (și Tribunalului) și ai Curții de Conturi, ai Secretariatului General al Consiliului, ai Ombudsmanului, ai Autorității Europene pentru Protecția Datelor și ai Tribunalului Funcției Publice a Uniunii Europene. De asemenea, este inclusă în această rubrică un pasiv care corespunde pensiilor membrilor Parlamentului European.

2.14.3 Sistemul comun de asigurări de sănătate

Se evaluează, de asemenea, datoria estimată pe care o va avea UE cu privire la contribuțiile sale la Sistemul comun de asigurări de sănătate aferente personalului pensionat. Această datorie brută a fost evaluată la 3 711 milioane EUR, iar activele planului, în valoare de 270 de milioane EUR, sunt deduse din această datorie brută pentru a se ajunge la suma netă. Rata de actualizare și creșterea generală a salariului utilizată în calcul sunt aceleași cu cele utilizate la evaluarea pensiilor personalului.

2.15 PROVIZIOANE PE TERMEN LUNG

Milioane EUR Valoare la 31.12.2010 Dispoziții complementare Sume neutilizate și returnate Sume utilizate Transfer la provizioanele pe termen scurt Modificarea estimărilor Valoare la 31.12.2011 Contencios 306 95 (29) (4) 0 0 368 Dezafectarea siturilor nucleare 905 0 0 (8) (29) 137 1 005 Financiar 86 41 0 0 (30) 3 100 Altele 20 4 (2) 0 0 0 22 Total 1 317 140 (31) (12) (59) 140 1 495

Contencios

Acesta reprezintă estimarea sumelor care vor fi probabil plătite la mai mult de 12 luni de la încheierea exercițiului pentru o serie de cauze aflate pe rol. Cea mai mare parte se referă la cauzele juridice nesoluționate încă la încheierea exercițiului cu privire la corecțiile financiare pentru cheltuielile FEGA și la alte cauze juridice privind cheltuielile agricole.

Dezafectarea siturilor nucleare

În 2008, un consorțiu de experți independenți a realizat o actualizare a studiului lor din 2003 privind costurile estimate ale dezafectării instalațiilor nucleare ale JRC și ale programului de gestionare a deșeurilor. Estimarea lor revizuită, de 1 222 de milioane EUR (față de 1 145 de milioane EUR, cât estimaseră anterior), este luată ca bază pentru provizionul care urmează a fi inclus în situațiile financiare. În conformitate cu normele contabile ale UE, provizionul este indexat pentru inflație și apoi actualizat la valoarea sa prezentă netă (folosind curba swap cu cupon zero în euro). Având în vedere durata estimată a acestui program (aproximativ 20 de ani), trebuie subliniat că există o anumită nesiguranță cu privire la această estimare, iar costul final ar putea fi diferit față de sumele înscrise în prezent.

Dispoziții financiare

Acestea se referă la dispoziții care reprezintă pierderile estimate ce vor fi suportate în legătură cu garanțiile oferite conform Facilității de garantare pentru IMM-uri 1998, Facilității de garantare pentru IMM-uri 2001 și Facilității de garantare pentru IMM-uri 2007 în conformitate cu CIP și Instrumentul european de microfinanțare Progress (Garanție), în care Fondul European de Investiții (FEI) are competența de a emite garanții în nume propriu, dar și în numele și pe riscul Comisiei. Riscul financiar aferent garanțiilor utilizate și neutilizate este, totuși, plafonat. Provizioanele financiare pe termen lung sunt actualizate la valoarea lor netă actuală (folosind rata anuală de schimb -swap rate- euro).

2.16 DATORII FINANCIARE PE TERMEN LUNG

Milioane EUR Notă 31.12.2011 31.12.2010 Împrumuturi pe termen lung 2.16.1 41 200 11 445 Eliminarea Fondului de garantare (4) 2.4.1 (21) — Total 41 179 11 445

2.16.1 Împrumuturi pe termen lung

Milioane EUR AMF Euratom BDP MESF CECO în lichidare Total Total la 31.12.2010 503 469 12 246 0 231 13 449 Noi împrumuturi luate 126 0 1 350 28 000 0 29 476 Rambursări (36) (20) (2 000) 0 0 (2 056) Diferențe de schimb 0 0 0 0 6 6 Modificări ale valorii contabile 2 2 29 344 (1) 376 Total la 31.12.2011 595 451 11 625 28 344 236 41 251 Sumă scadentă < 1 an 5 0 0 0 46 51 Sumă scadentă > 1 an 590 451 11 625 28 344 190 41 200

Această rubrică include împrumuturile datorate de Uniunea Europeană scadente în mai mult de un an. Împrumuturile luate includ datorii atestate prin certificate a căror valoare se ridică la 41 011 milioane EUR (față de 13 211 milioane EUR în 2010). Variațiile valorii contabile corespund variației dobânzilor acumulate. Pentru mai multe informații cu privire la activitățile de împrumut și de creditare, a se vedea nota 7.

2.17 ALTE DATORII PE TERMEN LUNG

Milioane EUR 31.12.2011 31.12.2010 Datorii privind leasinguri financiare 1 603 1 672 Clădiri plătite în rate 367 382 Altele 89 50 Total 2 059 2 104

PASIVE CIRCULANTE

2.18 PROVIZIOANE PE TERMEN SCURT

Milioane EUR Valoare la 31.12.2010 Dispoziții complementare Sume neutilizate și returnate Sume utilizate Transferuri pe termen lung Modificarea estimărilor Valoare la 31.12.2011 Contencios 29 11 (18) (5) 0 0 17 Dezafectarea siturilor nucleare 21 0 0 (21) 29 0 29 Financiar 140 27 (2) (33) 30 3 165 Altele 24 56 (1) (20) 0 0 59 Total 214 94 (21) (79) 59 3 270

Această rubrică include provizioanele scadente în mai puțin de un an.

2.19 DATORII FINANCIARE PE TERMEN SCURT

Această rubrică se referă la împrumuturi (a se vedea nota 2.16) scadente la cel mult 12 luni de la data bilanțului.

2.20 OBLIGAȚII DE PLATĂ

Milioane EUR Notă 31.12.2011 31.12.2010 Partea curentă a datoriilor pe termen lung 2.20.1 81 78 Obligații de plată pe termen scurt 2.20.2 22 211 17 615 Obligații de plată diverse — 100 97 Cheltuieli înregistrate în avans și venituri reportate 2.20.3 69 081 66 739 Total 91 473 84 529

2.20.1 Partea curentă a pasivelor pe termen lung

Milioane EUR 31.12.2011 31.12.2010 Pasive privind leasing-uri financiare 66 65 Altele 15 13 Total 81 78

2.20.2 Obligații de plată curente

Milioane EUR Tip 31.12.2011 31.12.2010 Statele membre 22 200 17 035 Furnizori și altele 1 511 1 292 Sume neeligibile estimate și plăți în avans în așteptare (1 500) (712) Total 22 211 17 615

Obligațiile de plată curente includ situațiile privind costurile primite de Comisie în cadrul activităților de acordare de granturi. Acestea sunt creditate cu suma solicitată din momentul în care se primește cererea. În cazul în care contrapartida este un stat membru, acestea sunt clasificate ca atare. Aceeași procedură se aplică facturilor și notelor de credit primite în cadrul activităților de achiziții. Cererile de decont respective au fost luate în considerare pentru procedurile de separare a exercițiilor de la încheierea acestora. Conform datelor înregistrate privind separarea acestor conturi, sumele eligibile estimate au fost prin urmare înregistrate în conturi drept cheltuieli, în timp ce restul sumei este prezentat drept „Sume neeligibile estimate și plăți în avans în așteptare” (a se vedea mai jos). Pentru a nu supraestima activele și pasivele, s-a hotărât înscrierea sumei nete la pasive curente.

Statele membre

Principalele sume din această rubrică sunt aferente cererilor de decont neplătite pentru